Male nade u dogovor | Starmo\nNaslovnica Život Male nade u dogovor\nMale nade u dogovor\nBrisel — Predsjednica Evropske komisije (EK) Ursula von der Leyen rekla je u petak liderima Evropske unije (EU) da su male nade u postizanje dogovora sa Velikom Britanijom o budućim trgovinskim odnosima, rekli su za France Presse učesnici sastanka.\nOna je ocijenila da postoji “veća vjerovatnoća da se ne postigne nego da se postigne dogovor”, rekli su ti evropski izvori, prenosi Radio Slobodna Evropa.\nI britanski premijer Boris Johnson koji se u srijedu, 9. decembra, u Briselu sastao sa predsjednicom EK, ocijenio je u četvrtak da postoji velika mogućnost da pregovori propadnu.\nMeđutim, u Briselu se nastavljaju razgovori evropskog pregovarača Michela Barniera i Britanca Davida Frosta.\nVelika Britanija, koja je zvanično napustila EU 31. januara 2020. godine, definitivno će napustiti jedinstveno tržište i carinsku uniju 31. decembra.\nKljučne prepreke postizanju sporazuma su prava na ribolov, ravnopravnih uslova na tržištu kada je riječ o standardima za izvoz u EU koje Britanci treba da ispune i oko načina rješavanja budućih sporova dvije strane.\nIpak, znak pomaka u pregovorima došao je tokom paralelnih razgovora o implementaciji ranijeg sporazuma o uslovima britanskog izlaska kada su obje strane saopštile da su postigli sporazum o tome kako će pravila o granici sa Sjevernom Irskom u sklopu Brexita, funkcionisati u praksi.


Koji pasoš će biti najmoćniji u postpandemiskim putovanjima? - TU magazin\nKoji pasoš će biti najmoćniji u postpandemiskim putovanjima?\nŠirom sveta postoji puno različitih turističkih destinacija za koje vam treba posebna dozvola, viza, odnosno pasoš\nRastuća globalna mobilnost omogućava putnicima koji imaju “bolje pozicije”, odnosno dolaze iz zemlje koja je visoko rangirana, da neometano posećuju veliki broj zemalja. Stoga ne iznenađuje da se danas sve više ljudi prijavljuje dvojno državljanstvo.\nPodaci koje je prikupio portal Henley Passport Index daju projekciju stanja budućih putovanja. Indeks koristi podatke Međunarodnog udruženja vazdušnog prevoza (IATA), i na osnovu 199 pasoša, odnosno zemalja, daje jasnu sliku o tome kome je omogućen bezvizni ulazak ili olakšano dobijanje vize po dolasku u zemlju.\nKako se vakcinacija zahuktava u celoj Evropi, pa i svetu, postoji šansa da bi neki od nas ove godine zaista mogli da iskoriste svoje pasoše. Na zvaničnoj internet stranici možete pronaći podatke o tome.\nPrethodni tekstGrađani Srbije ne plaćaju putarinu kroz Severnu Makedoniju\nSledeći tekstKoje zemlje interesantne nama primaju turiste?


Vlada Srbije dodelila je na korišćenje vilu u Užičkoj 23 predsedniku Nacionalnog saveta za saradnju sa Rusijom i Kinom Tomislavu Nikoliću „u cilju obezbeđivanja uslova za dalje razvijanje saradnje“ sa te dve države, a mesečno održavanje košta 400.000 dinara, rekli su iz kabineta premijerke Ane Brnabić.\nKako je rečeno za Insajder, prosečni mesečni troškovi koje država pokriva za održavanje vile u Užičkoj iznose približno 400.000 dinara, a u to spada „redovno održavanje objekta, spolja i iznutra, generalno čišćenje kompletne zgrade dva puta godišnje, komunalni troškovi, kao što su voda, struja i telefon, kao i grejanje na lož-ulje“.\n← Pavkovmanija drma planetom: Ovako su komentatori iz Engleske, Rusije i Brazila ispratili drugi gol napadača Zvezde!\nDAČIĆ: KFOR da ostane u nesmanjenom sastavu na Kosmetu →\nMerkelova ruši podelu Kosova!\nZapadna Evropa sve naseljenija zahvaljujući imigrantima, istok Evrope se prazni; Albanci masovno odlaze sa Kosova!


14:08h RADE LAZIĆ PODNEO TUŽBU PROTIV KRISTIJANA! Golubović žestoko ZAPRETIO: Sačekaću da mi LUPA ŠAMARE, nemoj da PLAČE kad ga ISKRIVIM!\nandrej mlakar\t 14.04.2021. 18:01h\nMarijuš Blaščak ministar odbrane Poljske doputovao je 32. taktičku vazduhoplovnu bazu u Lasku gde se sastao sa pilotima koji su prošli obuku za borbeni avion F-35 u Sjedinjenim Državama. Blaščak je takođe saopštio da će ova baza koja se nalazi u centralnoj Poljskoj biti sedište esakdrile koja će biti opremljena lovcima F-35.\nBlaščak je dodao je obuka na simulatoru početak čitavog proseca obuke za 24 pilota i 90 specijalista koja će biti izvršena u SAD.\n"F-35 nisu samo lovci, već pre svega "komandni centri", jer će imati sposobnost prikupljanja i obrade podataka, koji će kasnije biti prosleđivani i drugim vidovima poljskih oružanih snaga i sistemu protivvazdušne odbrane", rekao je on.\nGeneral Irenuš Novak koji je prisustvovao obuci na simulatoru rekao je prve letelice F-35 u Poljsku stići će u januaru 2026. i izjavio da prelazak na novi tip letelice neće stvarati probleme poljskim pilotima iako prelazak na ovaj tip letelice predstavlja nov tehnološki iskorak i da F-35 nije samo korak napred, već ogorman skok.\nGeneral je takođe dodao i da ovaj avion neće služiti samo vazduhoplovstvu, nego i svim učesnicima na bojnom polju. General je dodao i da F-35 treba integrisati sa PVO sistemom Patriot, VBR HIMARS i novim fregatama, što je pre moguće.\nODBEGLI PITON Policija na istoku Nemačke traga za zmijom dugačkom TRI METRA, pobegla vlasniku dok je bio u bolnici\nRADE LAZIĆ PODNEO TUŽBU PROTIV KRISTIJANA! Golubović žestoko ZAPRETIO: Sačekaću da mi LUPA ŠAMARE, nemoj da PLAČE kad ga ISKRIVIM!


Vošina fabrika... - Sportske.net\nNavijači Vojvodine nisu zadovoljni rezultatima, ali su igrači ovog kluba na ceni. Miroslav Stevanović na meti Šalkea...\nDanašnji "Sportski žurnal" piše da je talentovani Meleg pred vratima Ajaksa, da se čekalo da postane punoletan, i da bi već naredne zime mogao u jednu od najboljih fudbalskih škola na svetu.\nOumaru kao i još neki mlađi igrači ne bi imali problema da nađu angažman, a nije tajna da je na ceni Miroslav Stevanović.\nSjajni fudbaler koji može da nastupa na više mesta u timu je pod pratnjom Šalkea,\nNaime, klub iz Gelzenkirhena je baš zagrizao za bosanskog reprezentativca koji je kao talentovan iz Zvornika stigao u Novi Sad.\nKako pišu nemački portali, Šalke će ponuditi Vojvodini oko 2 miliona evra za ovog fudbalera.\nProšle godine je u Bundesligu otišao kapiten mlade reprezentacije, Slobodan Medojević koji se nije naigrao u Volfsburgu, pre svega zbog neugodne povrede, a sigurno je da će Vojvodina teško odoleti ponudi bogatih Nemaca za, po mnogima, svog najboljeg igrača.


City Magazine | Kako da se priviknete na posao i obaveze nakon godišnjeg odmora? - City magazine\nKako da se priviknete na posao i obaveze nakon godišnjeg odmora?\nAUTOR: CityMagazine 14 Sep, 2020\nPovratak na posao nakon godišnjeg odmora i laganijeg letnjeg ritma retko kome prija… No, obaveze su tu, život se polako vraća u normalu, a na nama je da se prilagodimo i u novu sezonu uđemo što spremniji i sa puno elana. Kako bi vam to lakše pošlo za rukom, u nastavku vam donosimo nekoliko praktičnih saveta koji vam mogu dosta pomoći.\n1. Dobra organizacija je ključna\nU cilju postizanja i završavanja svih obaveza tokom užurbanog radnog dana, vrlo je bitno da se dobro organizujete, i to na više frontova:\nOrganizujte svoj životni prostor\nPod tim prvenstveno podrazumevamo da treba da se rešite svih nepotrebnih stvari koje vam samo zauzimaju prostor i crpe energiju. Osim toga, ukoliko radite od kuće, poželjno bi bilo da jedan deo stana pretvorite u svoj radni kutak tako da on istovremeno bude i funkcionalan i udoban, ali i kreativan kako bi vas motivisao tokom rada. Poneki novi dekor detalj ili komad nameštaja u stanu može lepo osvežiti prostor i pružiti vam novu dozu energije i inspiracije za novi početak.\nOrganizujte svoje misli\nVelika je verovatnoća da u ste u ovom trenutku puni ideja, želja i planova za novu sezonu, ali da ne znate odakle da krenete… Ukoliko vas to čini nervoznim, to znači da treba da se smirite i svoje misli dovedete u red, a jedan od načina da to postignete jeste meditacija. Ona će vam pomoći da se opustite i uspostavite vezu između svog duha i tela, što će vam značajno pomoći da ostanete zdravi, vitalni i fokusirani na svoje zadatke.\nOrganizujte svoje aktivnosti\nUkoliko imate previše obaveza i stalno ste pod stresom, naučite da delegirate. To znači da ne morate sve da držite pod kontrolom i radite sami, već da određena zaduženja možete poveriti svojim ukućanima, kolegama na poslu, te ljudima iz svog okruženja. Kako biste bili uspešni u tome, vrlo je bitno da imate agendu ili pregledan dnevnik u kome ćete voditi evidenciju svih svojih obaveza i aktivnosti.\n2. Usvojite dobre navike\nKada se lepo organizujete i pripremite za nove izazove, vreme je da usvojite nove navike koje će vaš život učiniti još zdravijim, boljim i kvalitetnijim:\nOpšte je poznato da bavljenje sportom podstiče lučenje endorfina koji nas čine srećnim. Stoga, idite na trčanje, krenite na kurs joge ili pilatesa, vežbajte boks ili jednostavno uvedite rađenje vežbi svakog jutra u svom domu. Svaka, pa i najmanja fizička aktivnost prijaće vašem organizmu i doneće pozitivne promene.\nKako biste se osećali dobro i bili puni energije, vrlo je važno da se zdravo hranite. To ne znači da u startu morate da pravite drastičan zaokret, ali i male izmene doneće rezultate. Za početak, ne preskačite doručak, umesto čipsa ili čokoladice, za užinu pojedite nešto od voća, a odlazak u pekaru svedite na minimum.\nAktivirajte društveni život\nNema ničeg boljeg od opuštenog druženja sa porodicom i prijateljima. To su dragoceni trenuci koji nas smiruju, vraćaju sebi i bude veru da će sve biti u redu. Isto tako, jako je važno da se lišite loše energije i negativnih misli koji vam kvare raspoloženje i bude nemir, kao i svih negativnih navika za koje znate da vam ne čine dobro.\nA onda, sa novom energijom i širokim osmehom, u nove radne pobede!\nIzvor: InStyle Spain\n#dobre navike #izazovi #nova sezona #organizacija #povratak na posao


Sud BiH potvrdio optužnicu protiv Orića\nNaslovnica NAJNOVIJE Sud BiH potvrdio optužnicu protiv Orića\nSarajevo – Tužilaštvo Bosne i Hercegovine obaviješteno je da je Sud BiH potvrdio optužnicu u predmetu “Naser Orić i drugi”.\nOptužnicom, koja je podignuta krajem augusta, Naser Orić i Sabahudin Muhić se terete da su tokom rata između Armije RBiH i Vojske Republike Srpske, na području Srebrenice i Bratunca, u svojstvu komandanta i pripadnika Armije RBiH, postupali protivno odredbama međunarodnog prava i ženevskih konvencija.\nU optužnici se navodi da su optuženi tokom 1992. godine u mjestima Zalazje, Lolići i Kunjerac ubili tri zarobljenika srpske nacionalnosti.\nOptuženi se terete za ratni zločin protiv ratnih zarobljenika.\nTužilac Posebnog odjela za ratne zločine Tužilaštva Bosne i Hercegovine nakon višemjesečne istrage, koja je provedena u saradnji sa Državnom agencijom za istrage i zaštitu i Ministarstvom unutrašnjih poslova bh. entiteta Republika Srpska, podigao je krajem augusta optužnicu protiv Nasera Orića i Sabahudina Muhića.\nTužilaštvo Bosne i Hercegovine će u istom krivičnom predmetu uputiti zahtjev Švicarskoj za izručenje Elfete Veseli, koja je osumnjičena da je tokom 1992. godine počinila krivično djelo ratnog zločina protiv civilnog stanovništva – ubistvo maloljetnog dječaka srpske nacionalnosti.\nOdbacuje navode tužioca\nSud BiH je početkom jula odredio da Orić, nekadašnji ratni komandant Armije RBiH u Srebrenici ne može napuštati područje Bosne i Hercegovine, dok mu je kretanje unutar države ograničeno na područje Kantona Sarajevo i Zeničko-dobojskog kantona.\nOriću je zabranjeno kontaktirati sa svjedocima i osumnjičenima u ovom predmetu, ima obavezu javljati se policiji svakog ponedjeljka, a oduzet mu je i pasoš, potvrdila je njegova advokatica Vasvija Vidović.\nPredmet “Naser Orić i drugi”, koji je u nadležnosti pravosuđa Bosne i Hercegovine, pokrenut je 2006. godine.\nOrić je ispitan 2008. godine, po zahtjevu Okružnog tužilaštva u Bijeljini, a predmet je 2009. godine preuzet u nadležnost Tužilaštva i Suda BiH.\nOrić je izručen BiH iz Švicarske, u kojoj je 10. juna uhapšen po potjernici Tužilaštva Srbije, nakon čega mu je određen ekstradicioni pritvor.


Nova komunistička partija Jugoslavije ( NKPJ) i Savez komunističke omladine Jugoslavije (SKOJ) svim svojim članovima, radnim ljudima i omladini Srbije i Jugoslavije čestitaju novu 2020. godinu i šalju vatrene revolucionarne pozdrave!\n2019. godina obilovala je grčevitim borbama radničke klase protiv antinarodnih mera koje sprovodi proimperijalistički buržoaski režim Aleksandra Vučića, a Partija i SKOJ su u svim tim borbama postojano stajali u prvim redovima. Takođe, godina koja je iza nas će ostati upamćena po mnogim važnim događajima kako sa jugoslovenski tako i za međunarodni komunistički pokret.\nAktivisti Nove komunističke partije Jugoslavije (NKPJ) i Saveza komunističke omladine Jugoslavije (SKOJ) “čestitali” su 14. januara Srpsku novu godinu Aleksandru Šapiću, reakcionarnom predsedniku opštine Novi Beograd, simboličnim poklonom u vidu dva plakata sa fotografijama kojima smo podsetili na dela četnika (fotografija jednog svirepog četničkog zločina) i „nedela“ komunista (fotografija sa udarničke radne akcije tokom izgradnje Novog Beograda). Plakati s fotografijama predati su na pisarnici opštine Novi Beograd. Predsednik opštine Novi Beograd Aleksandar Šapić poznatiji pod nadimkom „Gangula“ je povodom pravoslavnog Božića uputio čestitke preko društvenih mreža sa slikom grozomornog četničkog koljača Nikole Kalabića, uz komentare uvredljivog karaktera na račun komunista, s konstatacijom da je komunizam unazadio srpski narod. Povodom toga ispred zgrade opštine Novi Beograd kratke izjave za medije dali su genrealni sekretar NKPJ Aleksandar Banjanac i prvi sekretar SKOJ-a Aleksandar Đenić, koji su poručili da su se na taj čin odlučili usled veličanja četnika i besramnih i lažnih uvreda koje je Šapić izneo na račun komunista.\nNova komunistička partija Jugoslavije i Savez komunističke omladine Jugoslavije 28. januara organizovali su protesnu aktivnost ispred sedišta dnevnog lista Politika u Beogradu, sa zahtevom da kompletno uredništvo Politikinog zabavnika na čelu sa Zeferinom Grasijem, koji je ujedno i direktor Politika AD, podnese ostavku. Razlog za našu inicijativu leži u tome što uredništvo Politikinog zabavnika pravi brojne skandale, u kojima se veličaju kolaboracionisti i koljači tokom Drugog svetskog rata. No, najveća sramota za ovaj edukativni list se dogodila kada je objavio afirmativan tekst o fašisti Dimitriju Ljotiću, koji je odgovoran za brojne zločine tokom Drugog svetskog rata.\nPartija i SKOJ 2. februara su učestovali na skupu podrške predsedniku Nikolasu Maduru i venecuelanskom narodu, suočenim sa mešanjem američkih i EU imperijalista u unutrašnje stvari Venecuele, koji je održan ispred Ambasade Bolivarske Republike Venecuele u Beogradu.\nTokom februara Novа komunističkа pаrtijа Jugoslаvije i Sаvez komunističke omlаdine Jugoslаvije pozvali su rаdni nаrod Srbije na stvaranje Narodnog fronta, zarad suprotstavljanja antinarodnoj politici vlаdаjućeg režima Aleksаndrа Vučićа i njegovoj lаžnoj opoziciji kojа protestvuje u okviru kаmpаnje „Jedаn od 5 milionа“.\nU sklopu obeležavanja 20. godišnjice od NATO agresije na Saveznu Republiku Jugoslaviju aktivisti Nove komunističke partije Jugoslavije (NKPJ) i Saveza komunističke omladine Jugoslavije (SKOJ) 24. marta položili su venac i odali poštu svim žrtvama te zločinačke vojne intervencije zapadnog imperijalizma ispred spomenika „Večna vatra“ u Beogradu.\nPartija i SKOJ obeležili su 20. aprila 2019. javnim skupom veliki jubilej – 100. godina od osnivanja Socijalističke radničke partije Jugoslavije (komunista) – SRPJ(k), preteče Komunističke partije Jugoslavije (KPJ). Skup je organizovan na istorijskom mestu, neposredno pored hotela Slavija u Beogradu, u kom je održan osnivački kongres SRPJ(k) pre 100. godina, a koji je počeo upravo 20. aprila uz prisustvo delegata iz cele zemlje.\nNova komunistička partija Jugoslavije (NKPJ) i Savez komunističke omladine Jugoslavije (SKOJ) su tradicionalno, kao i svake godine dosad, obeležili Praznik rada i međunarodne proleterske solidarnosti centralnim skupom u Beogradu. U sopstvenoj režiji održano je okupljanje na Trgu Dimitrija Tucovića koje je otpočelo u 11 časova. Tom prilikom ispred spomenika Dimitriju Tucoviću, velikanu našeg radničkog pokreta i progresivne borbe za socijalizam, koji je inače i rođen 1. maja, položen je venac i održani su prigodni govori. Aktivisti Partije i SKOJ-a nastavili su obeležavanje 1. maja na Trgu Marksa i Engelsa, gde je u 12 časova otpočeo sindikalni skup. Usledila je i protestna šetnja nazad do Trga Dimitrija Tucovića.Tom prilikom naši aktivisti su uzvikivali borbene parole poput: „neću vlast buržuja nego radnog naroda“, „ni Vučić, ni DOS, već narodni front“, „bando buržujska“, i tome slično, pevale su se partizanske i druge progresivne pesme radničke i komunističke tematike, uzvikivale su se internacionalističke parole solidarnosti, poput: „Viva Maduro, Maduro presidente“.\nKаo i svаke godine, аktivisti Nove komunističke pаrtije Jugoslаvije (NKPJ) i Sаvezа komunističke omlаdine Jugoslаvije (SKOJ) obeležili su Dаn pobede nаd fаšizmom – 9. mаj, polаgаnjem vencа, nа centrаlnoj mаnifestаciji, nа Groblju oslobodilаcа Beogrаdа.\n10. juna 2019, na dan kada je pre tačno 20. godina završena zločinačka NATO agresija na SR Jugoslaviju, delegacija Nove komunističke partije Jugoslavije (NKPJ) i Saveza komunističke omladine Jugoslavije (SKOJ) predala je na pisarnici Vlade Srbije veliki broj potisa građana koji su podržali naš predlog da se stavi van zakona svaki vid saradnje i promocije NATO u Srbiji, kao i naravno, da se spreči pristupanje Srbije ovom agresivnom imperijalističkom vojnom savezu.\nU susret danu partije, 30. junu, 29. juna je održana Godišnja konferencija Nove komunističke partije Jugoslavije (NKPJ) u Beogradu. Godišnja konferencija je otpočela intoniranjem „Internacionale“ a potom se prešlo na iscrpan rad koji je bio podeljen na 4 tačke: 1) plan za sprovođenje partijskih kampanja u predstojećem periodu; 2) organizaciona i finansijska pitanja, kao i osvrt na međunarodnu saradnju; 3) izglasavanje sastava CK i Sekretarijata Partije; 4) svečani deo posvećen Danu Partije. Povodom prve tačke posebno su se razmatrala dva pitanja povodom za koja su pripremljene i posebne rezolucije: izborne aktivnoti NKPJ i kampanja protiv izvršitelja. Rad Godišnje konferencije okončan je svečanim delom posvećenim rođendanu naše Partije, 29. po redu.\nAktivisti Nove komunističke partije Jugoslavije (NKPJ), Saveza komunističke omladine Jugoslavije (SKOJ), Mreže za odbranu čovečanstva (MOČ) i druge progesivne organizacije i pojedinci okupili su se 31. avgusta ispred ambasade Sjedinjenih Američkih Država u Beogradu kako bi izrazili protest zbog pritisaka te vodeće imperijalističke zemlje protiv legitimne vlasti i slobodoljubivog naroda Venecuele. Tim povodom je predato i protesno pismo ambasadi SAD zbog nepravednih sankcija koje je “imperija zla” uvela Venecueli.\nNa 21. mađunarodnom sastanaku komunističkih i radničkih partija održanom u Češmama na zapadnoj obali Turske, 70 kilometara zapadno od Izmira od 18. do 20. oktobra 2019. u zajedničkoj organizaciji Komunističke partije Turske (TKP) i Komunističke partije Grčke (KKE). ispred Nove komunističke partije Jugoslavije (NKPJ) prisustvovao je član Sekretarijata Centralnog komiteta Nikola Stojiljković iz Vranja. Sastanak je bio posvećen 100. godišnjici osnivanja Komunističke Internacionale pod parolom: „Borba za mir i socijalizam se nastavlja !“ Na sastanak su došla 137 delegata iz 74 komunističke i radničke partije iz 58 zemalja.\nAktivisti Nove komunističke partije Jugoslavije (NKPJ) i Saveza komunističke omladine Jugoslavije (SKOJ) okupili su se 7. novembra u prostorijama centrala Partije u Ustaničkoj 17. u Beogradu i obeležili 102. godišnjicu Velike oktobarske socijalističke revolucije.\nTačno na 102. godišnjicu Velike oktobarske socijalističke revolucije iz štampe je izašao 8. broj „Novog komunista“ organa Centralnog komiteta Nove komunističke partije Jugoslavije.\nU Beogradu, u Knez Mihailovoj ulici, u subotu 23. novembra.2019. održan je skup solidarnosti s narodom Bolivije i legalnim predsednikom Evom Moralesom, koji je ujedno bio i skup osude delovanjа Kanvasa, reakcionarne organizacije iz Srbije koja je kako su brojni svetski mediji preneli bila upletena i u državni udar u Boliviji.\nU decembru je iz štampe je izašao 38. broj Glasnika SKOJ-a, organa Centralnog komiteta Saveza komunističke omladine Jugoslavije.\nPovodom jubileja 140. rođendana Josifa Staljina, klasika naučnog socijalizma, lidera SSSR-a i međunarodnog proletarijata, predvodnika pobedonosne i slavne Crvene armije koja je slomila kičmu naci-fašizmu u Drugom svetskom ratu , akivsiti NKPJ i SKOJ-a, izveli su simboličnu akciju kojom su zahtevali vraćanje Staljingradske ulice u glavnom gradu naše domovine.\nOsim redovnih dnevno-političkih aktivnosti u borbi protiv eksploatacije i imperijalizma NKPJ i SKOJ će u narednoj godini obeležiti nekoliko značajnih godišnjica, pre svega važan jubilej za nas kojim se jako ponosimo – 30 godina revolucionarnog delovanja Nove komunističke partije Jugoslavije, levičarske partije kod nas s najdužom kontinuiranom borbom. Pored ovog velikoj jubileja obeležićemo i niz drugih takođe jako važnih, poput 150 godina od rođenja vođe Oktobarske revolucije i svetskog proletarijata Vladimira Iljiča Lenjina, 75. godina of pobede nad fašizmom, 200 godina od rođenja klasika naučnog socijalizma Fridriha Engelsa i 75. godina od osnivanja republike u Jugoslaviji.\nNeka nam svima Nova godina donese nove uspehe i pobede, dobro zdravlje i puno sreće.


EU sa 3 mil EUR finansira razvoj MSP u Srbiji – Predstavljen projekat ICIP – ICR\nProjekat unapređenja inovativnosti i konkurentnosti malih i srednjih preduzeća – ICIP, vredan 3 mil EUR, predstavljen je danas na Sajmu preduzetništva „Biznis baza“.\nCilj tog projekta, koji finansira EU, je razvoj sektora malih i srednjih preduzeća (MSP) i unapređenje konkurentnosti postojećih i budućih poslovnih aktivnosti.\nNačelnik odeljenja za politiku razvoja MSP-a u Ministarstvu ekonomije i regionalnog razvoja Srbije Katarina Obradović – Jovanović rekla je da se ICIP zasniva na Strategiji razvoja konkurentnosti i inovativnosti malih i srednjih preduzeća u Srbiji za period 2008-2013.\n– Cilj Strategije je da stvori okvir za održiv, međunarodno konkurentan i izvozno orijentisan sektor malih i srednjih preduzeća u skladu sa principima preduzetničke ekonomije zasnovane na znanju i inovacijama – rekla je ona.\nU zajedničkom saopštenju kancelarije EU u Srbiji i Ministrarstva ekonomije i regionalnog razvoja navodi se da sektor MSP u Srbiji zapošljava milion ljudi i predstavlja 98,8% preduzeća i skoro 70% zaposlenih u Srbiji.\nDodaje se da ovaj sektor predstavlja 66,6% prometa, oko 35% bruto domaćeg proizvoda, 45,9% izvoza, 60,5% uvoza i 58,7% investicija.\nU saopštenju je navedeno da sektor MSP-a ima suštinsku ulogu u razvoju tržišne ekonomije u zemljama u tranziciji, doprinoseći povećanju BDP-a, izvoza, dinamičnoj ekonomiji i njenoj konkurentnosti, a i stalni je izvor novih radnih mesta.


Učenici subotičkih osnovnih i srednjih škola svesni važnosti dobrovoljnog davalaštva krvi – Društvo – Radio Sanja\nUčenici subotičkih osnovnih i srednjih škola svesni važnosti dobrovoljnog davalaštva krvi – Društvo\nCrveni krst Subotica pozvao je subotičke osnovce i srednjoškolce da učestvuju na konkursu „Krv život znači“ koji je otvoren do 31. marta. Kako za Danas kaže stručna saradnica u ovoj organizaciji, Nevena Lukić, „primećeno je da, kada se veći broj dece odazove konkursu, roditelji se češće odazivaju na akcije dobrovoljnog davanja krvi“.\n„Deca najverovatnije o tome razgovaraju sa roditeljima i sa nastavnicima, i mi vidimo kroz njihove radove da im tema nije strana, da nemaju taj neki strah, nego da su izuzetno kreativni“, navodi Lukić.\nKako kaže, prošle godine su učenici bili veoma uspešni i pristigao je veliki broj lepih i kreativnih radova.\n„Usmereno je na to kako školarci vide dobrovoljno davalaštvo krvi, a deca shvataju to kao nešto što je dobro, normalno, zdravo i veoma značajno. Što su starija deca, to su i svesnija. Prošle godine je jedno dete iz osnovne škole osvojilo treće mesto za likovni rad a učenici iz Medicinske srednje škole su osvojili drugo mesto za video spot“, napominje Lukić.\nĆelije se obnavljaju, krvna slika je bolja\nNevena Lukić podseća da mladi već od 18 godina mogu dati krv.\n„Mi zajedno sa transfuziologijom imamo zajedničke kalendarske akcije gde posećujemo sve srednje škole i tada se pre same akcije radi motivaciono predavanje, koje rade naši volonteri i stručna služba, gde se maturantima objašnjava značaj dobrovoljnog davalaštva krvi. Koje su pripreme, zašto je bitno da oni dođu da daju krv, kako da steknu zdrave navike“, kaže Lukić.\nFoto: Crveni krst Subotica – Gradska organizacija (zvanična Fejsbuk stranica)\nDodaje i da je dobrovoljno davalaštvo krvi dvostruka dobit – kako za davaoca krv, tako i za primaoca.\n„Kod davaoca krvi se kontroliše zdravlje. Muškarci mogu dati krv na svaka tri meseca, a žene na svaka četiri meseca, zbog depoa gvožđa. Prolazi se lekarski pregled za svako davanje i samim tim, kada se daje krv, ćelije brže i bolje rade, one se obnavljaju brže i krvna slika je bolja“, objašnjava Lukić.\nKonkurs „Krv život znači“ se održava svake godine, a u Crvenom krstu Subotica su pozvali i direktore škola da motivišu svoje zaposlene i učenike.\n„Postoje više načina da se deca umetnički izraze, to može biti neki literarni ili likovni rad, kroz informatiku, da naprave neki plakat, mogu da osmisle neku sms poruku, znači bilo kakav kreativan grupni ili pojedinačni rad dolazi u obzir“, objašnjava Lukić.\nRadovi će se prikupljati do 8. aprila, kada će tročlana nezavisna komisija Crvenog krsta Subotica izabrati najbolje radove koji idu dalje na takmičenje, a učesnike očekuju i vredne nagrade.


Međunarodni dan akreditacije 2017 | ATS\nOvogodišnja tema proslave Međunarodnog dana akreditacije glasi „Akreditacijom do poverenja u oblasti građevinarstva“. Kako bi se na što bolji način objasnila akreditacija i promovisalo korišćenje akreditovanih usluga ocenjivanja usaglašenosti najznačajnije međunarodne organizacije u ovoj oblasti (IAF, ILAC, ISO i IIOC) su izradile vebsajt www.publicsectorassurance.org, gde se na konkretnim primerima može videti kako akreditacija i ocenjivanje usaglašenosti može da pomogne sektoru građevinarstva. Na sajtu su predstavljeni primeri iz celog sveta koji pokazuju kako javni sektor u raznim oblastima ostvaruje koristi od stalne primene akreditacije kao modernog sredstva koje pomaže rad vlade i zakonodavaca, a obuhvaćene su sledeće oblasti: građevina, kriminal i bezbednost, privredni razvoj, državna uprava, energetika, zaštita životne sredine, bezbednost hrane i poljoprivreda, zdravlje i bezbednost, zdravstvena zaštita, proizvodi i usluge, trgovina.\nAkreditacijom do poverenja u oblasti građevinarstva\nXiao Jianhua, predsedavajući IAF-a, i Merih Malmqvist Nilsson, predsedavajuća ILAC-a\nOvogodišnja tema obeležavanja Međunarodnog dana akreditacije fokusira se na pružanje poverenja u ceo sistem građevinarstva i izgrađenog okruženja.\nPrimena standarda, ocenjivanja usaglašenosti i akreditacije predstavlja afirmisan alat koji se koristi kako bi se podržala građevinska industrija, vlasnici građevinskih objekata i celokupna građevinska operativa počev od proizvođača građevinskih materijala, dizajnera i arhitekata do projektanata i građevinskih inženjera. Njih koriste i oni koji propisiju politiku u oblasti ovog sektora, lokalni organi uprave i drugi zakonodavni organi, čime se daje podrška sprovođenju pravne regulative u oblasti građevnarstva, zaštiti životne sredine, bezbednosti, zaštiti od prevara, javnom poverenju i inovacijama.\nGrađevinski sektor je veoma važan za ekonomski razvoj, stvaranje radnih mesta i životnu sredinu. U manje razvijenim ekonomijama, postojeći poslovni i privatni objekti, kao i infrastrukturni projekti kao što su putevi, mostovi i transportne mreža, su često veoma osetljivi na klimatske promene i rizike od elementarnih nepogoda i katastrofa. U razvijenijim ekonomijama, građevinarstvo je veoma složen i konkurentan sektor, koji pruža izazov za kompanije koje žele da poboljšaju dobit i smanje troškove, unapređujući kvalitet gradnje uz obezbeđenje sigurnog okruženja i izgradnju više održivih zgrada. Digitalna revolucija je takođe zahvatila i sektor građevinarstva sa sistemom za projektovanje objekata i konstrukcija (Building Information Modelling), i korišćenjem pametnih i umreženih tehnologija u građevinskim komponentama.\nUčesnici lanaca snabdevanja u građevinarstvu su pod uticajem tempa urbanizacije, tehnološkog napretka u proizvodnji i građevinskim tehnikama, zahteva za zaštitu životne sredine, promenama u poželjnim stilovima dizajna, i sve više globalizacijom lanaca snabdevanja.\nImajući u vidu ove faktore, od ključnog je značaja da javnost ima poverenja u bezbednost, sigurnost i održivost građevinskih projekata i izgrađenog okruženja. Akreditacija pruža to poverenje obezbeđujući sistem koji podržava upravljanje rizikom i efikasnošću uz poštovanje nacionalne ili lokalne regulative. Akreditovano ispitivanje, etaloniranje, kontrolisanje i sertifikacija koje koriste dobavljači i naručioci predmetnih usluga ocenjivanja usaglašenosti obezbeđuju da se građevinski projekti odvijaju efikasno, da su gradilišta bezbedna i da se koriste pouzdani materijali. Takve usluge, takođe, pružaju Vladi i zakonodavcima pouzdane dokaze da su izgrađeni objekti usklađeni sa zakonskim zahtevima, a postojeće zgrade i dalje bezbedne za upotrebu.\nMnoge oblasti iz lanca snabdevanja u oblasti građevine su pokrivene akreditacijom: akreditovane su laboratorije za ispitivanje građevinskih proizvoda i materijala, geotekstila, tehničkih materijala, mašina i sklopova, zvučne izolacije, i protoka vazduha, odnosno laboratorije specijalizovane za etaloniranje u oblasti: akustike, mase, gustine, zapremine, sile, torzije, tvrdoće, elektrotehnike, protoka, pritiska, temperature i vlažnosti.\nUsluga akreditovane sertifikacije sistema menadžmenta kvalitetom, sistema upravljanja zaštitom zdravlja i bezbednošću na radu i sistema menadžmenta energijom, obezbeđuje da građevinske kompanije imaju ustanovljene odgovarajuće kontrolne i procesne mehanizme uz pomoć kojih se efikasno isporučuju projekti, kontroliše njihov uticaj na životnu sredinu i energetsku efikasnost, i ostvaruje bezbedna radna sredina.\nKontrolna tela sprovode aktivnosti ocenjivanja usaglašenosti koja se odnose na zavarivanje i procedure zavarivanja, opremu pod pritiskom, cevovode, bezbednost gasne i električne opreme, liftove i prenos opasnih materija. Pod akreditacijom su i druge oblasti kontrolisanja ili ispitivanja kao što su nadzor nad upotrebom azbesta i ocenjivanje rizika od legionarske bakterije.\nBrošura pruža više detalja o tome kako akreditacija doprinosi povećanju nivoa poverenja u sektoru građevinarstva i izgrađenog okruženja.\nGlavni događaji, medijske kampanje, kao i radionice i seminari će se dešavati uporedo sa proslavom Međunarodnog dana akreditacije u preko 100 zemalja kako bi javnost bila upoznata sa značajem akreditacije u sektoru građevinarstva. Ukoliko želite da saznate nešto više, molimo vas da kontaktirate svoje akreditaciono telo.\nBrojne studije slučaja, dodatni materijal i rezultati sprovedenih istraživanja se mogu preuzeti na pomenutom vebsajtu www.publicsectorassurance.org\nSve detaljnije informacije o ovogodišnjem Međunarodnom danu akreditacije potražite na sledećem linku http://ilac.org/media-centre/world-accreditation-day/ .\nTakođe, ove godine obeležava se 19 godina rada Akreditacionog tela Srbije (osnovanog 1998. godine kao Jugoslovensko akreditaciono telo - JUAT), dok je Statutom Akreditacionog tela Srbije ustanovljen Dan akreditacije u Republici Srbiji koji se proslavlja 28. juna.


SISTEM ZA ISPITIVANJE I PROVERU DRUŠTVENE ODGOVORNOSTI\nNa svakom radnom mestu, potrebno je održavanje standarda i dobijanje pravičnih odgovora, što je posledica globalnog stava u svakom poslovnom okruženju da se organizacije i kompanije motivišu da se u svom radu pridržavaju društvene odgovornosti i visokih etičkih principa. Drugim rečima, one firme koje pokazuju društvenu odgovornost, na tržištu imaju bolji imidž od svojih konkurenata koji to ne čine, a to im proporcionalno otvara veće mogućnosti za saradnju sa drugim kompanijama, organizacijama, pa čak i državnim i društvenim institucijama.\nMeđunarodno priznati standard koji se odnosi na ovo pitanje jeste SA8000, prvi standard za ispitivanje i proveru društvene odgovornosti, prilagodljiv i primenjiv na svaku firmu ili organizaciju bilo gde u svetu, nezavisno od njene veličine ili delatnosti. Svrha ovog sertifikata jeste da usmerava, pomaže i podstiče kompanije da posluju etički i društveno odgovorno, tako što će identifikovati slabosti i snage njihovog menadžmenta u nastojanju da ispuni ovaj cilj.\nTakođe, SA8000 je prilagodljiv i može da se primeni zajedno sa standardima ISO 9001 (upravljanje kvalitetom), 14001 (zaštita životne sredine) i OHSAS 18001 (zdravlje i bezbednost na radu).\nSA8000 donosi brojne prednosti organizacijama, a između ostalog, sertifikacija ovog standarda omogućava:\n•\tPostizanje dobre prakse u zapošljavanju, trgovini i operativnim aktivnostima;\n•\tAngažovanje i motivaciju zaposlenih na poboljšanju morala;\n•\tPredstavljanje veće transparentnosti pri vođenju poslovanja;\n•\tOdržavanje postojećeg poslovanja i privlačenje novih potrošača i investitora;\n•\tDobijanje priznanja kao društveno odgovorne organizacije.\nZahtevi se temelje na brojnim postojećim pravilima i međunardno prihvaćenim propisima koji definišu ljudska prava, uključujući Deklaraciju o ljudskim pravima Ujedinjenih nacija i konvenciju Ujedinjenih nacija o pravima dece. U svojim zahtevima, standard SA8000 uključuje devet glavnih područja, a to su:\n1.\tRad dece\nZabranjen je rad dece koja imaju manje od 15 godina.\n2.\tPrisilan rad\nRadnici ne smeju biti primorani na bilo koju vrstu rada koja se protivi njihovim uverenjima i mogućnostima.\n3.\tZdravlje i sigurnost\nKompanije moraju osigurati osnovne standarde za zdravlje i sigurnost, uključujući vodu za piće, sanitarne prostorije, zaštitnu opremu i neophodnu edukaciju.\n4.\tSloboda udruživanja\nOmogućava radnicima da se udružuju u sindikate i kolektivno dogovaraju, bez straha od negodovanja menadžmenta.\nU organizacijma ne sme postojati diskriminacija na osnovu rase, nacionalnog porekla, religije, invaliditeta, pola, seksualne orijentacije, članstva u nekom udruženju ili političkog opredeljenja.\n6.\tDisciplinske mere\nStrogo se zabranjuje telesna, psihička ili fizička prisila i verbalno vređanje zaposlenih u organizaciji.\n7.\tRadno vreme\nPruža okvire za maksimum 48 radnih sati po radnoj nedelji, sa minimalno jednim slobodnim danom u nedelji i granicom od 12h plaćenih prekovremenih sati po nedelji.\nIsplaćene zarade treba da dostižu bar minimum zakonskih zahteva i da pruže dovoljnu zaradu za osnovne potrebe.\n9.\tZahtevi prema menadžmentu\nDefiniše procedure za uspešno upravljanje, primenu i ocenu standarda SA8000 i njegove usklađenosti sa procesom upravljanja na nivou organizacije.


Nagrada Saharov za 5 učesnika arapskog proljeća\nPetoro učesnika "arapskog proljeća" ovogodišnji su dobitnici nagrade Saharov za slobodu duha koju dodjeljuje Evropski parlament.\nDobitnici uglednog priznanja su Tunišanin Mohamed Buazizi, koji je nagrađen posthumno, Egipćanka Asma Mafuz, libijski disident Ahmed al-Zubair Ahmed al-Sanusi, sirijska advokatkinja Razan Zeituneh i sirijski karikaturista Ali Farzat.\nMohamed Buazizi se zapalio 17. decembra 2010. u Sidi Buzidu i umro je dvije sedmice kasnije. Njegov očajnički gest podstakao je veliki narodni protest koji je doveo do pada režima predsjednika Ben Alija.\nAsma Mahfuz je među osnivačima Pokreta mladih 6. april, koji je uputio poziv za prvo okupljanje na trgu Tahrir u Kairu, što se potom pretvorilo u pokret koji je doveo do svrgavanja egipatskog predsjednika Hosnija Mubaraka.\nNagrađeni su i Ahmed al-Zubair Ahmed al-Sanusi, 77-godišnji libijski disident koji je proveo 31 godinu u zatvoru zbog protivljenja režimu Moamera Gadafija, Razan Zeituneh, 34-godišnja advokatkinja koja rukovodi komitetima koji upravljaju pobunom u Siriji i Ali Farzat, novinski karikaturista koga su u avgustu pretukle sirijske snage bezbjednosti polomivši mu obije ruke.\nPredsjednik Evropskog parlamenta Ježi Buzek (Jerzy) rekao je da ovogodišnji dobitnici simboliziju borbu za demokratiju, ljudska prava i oni su koautori istorijske borbe za promjene u Arapskom svijetu.\nNagrade će dobitnicima biti svečano uručene u decembru.


"RS pokušava novim zakonima izvršiti secesiju tog dijela BiH" - Klix.ba\n"RS pokušava novim zakonima izvršiti secesiju tog dijela BiH"\n15.5.2011. u 13:10\nNa danas održanoj redovnoj nedjeljnoj sesiji Asocijacije nezavisnih intelektualaca "Krug 99", održanoj u Sarajevu o temi "Aktuelna problematika održivog povratka u RS - Zakon o katastru RS?", Hadžiomerović je istaknuo da predstavnici RS-a te zakone, koji se uglavnom tiču imovinsko-pravnih odnosa, harmoniziraju sa susjednom državom Srbijom.\n"Zakon o katastru RS-a, sa Zakonom o porezima, predviđa da proizvede nešto što bošnjački narod ne bi želio. Ima bošnjačkih porodica koje su tokom agresije pobijene zbog čega niko nije mogao da to zemljište prijavi. Ovaj zakon o katastru, zajedno sa Zakonom o porezima, ostavlja mogućnost da tu zemlju sutra uzme lokalna zajednica na prostoru RS-a, a iz razloga neplaćanja poreza i svega onoga što predviđa Zakon o katastru", kazao je Hadžiomerović.\n"U Zakonu o katastru granica sa Srbijom se naziva entitetskom i zabrinuti smo posebno za imovinu Bošnjaka iz Janje u Srbiji koji imaju tamo oko 210 ha zemljišta. Pitamo se ko će praviti te sporazume sa susjednom državom ako tu nadležnost sebi priskrbi RS", kazao je Hadžiomerović.\n"Sa zemljišnim knjigama se svašta dešavalo na cijelom prostoru BiH, a poslije provedbe zakona kakve donosi RS ne bi bila moguća restitucija, jer ne bi ostalo ništa što bi se moglo vratiti", kazao je Džapo.\n"Mi se nećemo miriti s takvim stanjem. Pored Ustavnog suda RS-a koristit ćemo i druge ustavne mehanizme ako za tim bude potrebe, jer ne želimo prihvatiti činjenicu koja će biti pogubna i za državu BiH i za sve njene građane, kazao je Džapo, dodavši kako tada više ne bi imala smisla izgradnja bilo kakvog pravnog sistema.\nSulejman Redžić, predsjednik "Kruga 99" dodao je da održivi povratak i 15 godina od Daytonskog sporazuma nije dao očekivane rezultate, jer politika pojednih centara nije bila takva da je mogla stvoriti povoljne uvjete za održivi povratak.\n"Održivi povratak ne znači samo podizanje građevinskih objekata i eventualno dodjelu stočnog fonda", kazao je on, te dodao da "Krug 99" snažno podržava odluku međunarodne zajednice i EU da se odluka Narodne skupštine RS u vezi s provođenjem referenduma o pravosudnim organima države BiH stavi van snage.\nKubanci marširali protiv homofobije\n15.05.2011. u 13:46\n"Podjela Kosova je jedino rješenje"\n15.05.2011. u 13:03


Jedna od važnih tema sastanka Putina i Trampa biće i energetika - 13.07.2018, Sputnik Srbija\nPočetak razgovora predsednika Rusije i SAD, Vladimira Putina i Donalda Trampa, 16. jula u Helsinkiju planiran je u 13.00 časova po moskovskom vremenu, a... 13.07.2018, Sputnik Srbija\nrusija, vesti, svet, vladimir putin, donald tramp, jurij ušakov\n„Planirano je da počnemo u 13.00 u Predsedničkoj palati. Koliko će predsednici provesti vremena u razgovoru ne znamo, ali nema nikakvih ograničenja, makar s naše strane. Zatim će biti održan radni ručak, uz učešće delegacija“, rekao je Ušakov novinarima.\nOn je naveo da za sada nije planirano da Tramp i Putin nakon sastanka izdaju zajedničko saopštenje o susretu u pisanoj formi, ali je dodao da će to pitanje rešavati sami lideri tokom sastanka.\n„Predsednici će sami odlučiti da li će biti nekog zajedničkog dokumenta, ili će se ograničiti na saopštavanje rezultata na zajedničkoj konferenciji za novinare“, rekao je Ušakov.\nOn je istakao da će Putin i Tramp nakon dijaloga odgovoriti na najmanje po dva pitanja novinara.\nGovoreći o temama predstojećeg sastanka Putina i Trampa, Ušakov je istakao da su pitanja iz sfere energetike jedna od ključnih tema, kako za SAD, tako i za Rusiju.\n„Upravo je predsednik SAD iskoristio šansu da govori o toj temi tokom samita NATO-a, to pokazuje da je to jedna od ključnih tema, a ključna je i za nas“, rekao je Ušakov.\nPrema njegovim rečima, napetost u odnosima Rusije i SAD nema objektivne uzroke, jer je ideološki sukob ostao u prošlosti.\n„Svima je očigledno da je saradnja naših zemalja u poslednje vreme u krizi, ali, kako nam se čini, napetost koja je nastala nema objektivne uzroke i osnove. 'Hladni rat' je odavno završen, epoha oštrog ideološkog sukoba Sovjetskog Saveza i Amerike je daleko u prošlosti. Situacija u svetu u celini se kardinalno promenila“, naglasio je Ušakov.\nPrema njegovim rečima, sama činjenica da se američki i ruski lider sastaju važna je zbog daljeg stvaranja „hemije odnosa“.\n„Cilj tog predstojećeg sastanka, kako mi vidimo, jeste da se najzad pristupi ispravljanju negativne situacije u našim međunarodnim ciljevima, da se preduzmu konkretni koraci za njihovo ozdravljenje, za uspostavljanje manje-više prihvatljivog nivoa poverenja i, prirodno, da se naznače koraci koji bi našim dvema zemljama omogućili da se vrate na saradnju u mnogim uzajamno korisnim pitanjima“, rekao je Ušakov.


saobracaj - Stranica 11 od 15 - Dnevni list Danas\nPočetna » saobracaj » Page 11\nOtežan saobraćaj u Srbiji zbog snega\nSneg povremeno umerenog inteziteta pada na gotovo celom području Srbije zbog čega se saobraćaj odvija usporeno i otežano.\nPiše: Danas Online/Z. R. 26. 2. 2018.\nPariz okovan ledom\nJake snežne padavine dovele su do toga se javni prevoz u Parizu i okolini bude zaustavljen.\nSaobraćaj na delu državnog puta Kladovo – Negotin kod sela Velesnica od 10,50 h odvija se bez zastoja koji je juče i danas uslovilo prevrtanje cisterne sa metanom i njeno uklanjanje.\nDeo Ulice Carice Milice u Beogradu danas je na kratko bio zatvoren zbog dojave o sumnjivom predmetu, koji se nalazio u žardinjeri na raskrsnici te ulice i Obilićevog venca, a policija je brzo izašla na lice mesta i utvrdila da nema nikakve opasnosti.\nPiše: B. C. 2. 12. 2017.\nApel vozačima zbog klizavog kolovoza\nJavno preduzeće Putevi Srbije apelovalo danas da učesnici u saobraćaju budu posebno oprezni zbog klizavog kolovoza, jer se u jugoistočnim krajevima Srbije očekuju su obilne kiše, dok će u planinskim predelima doći do formiranja snežnog pokrivača.


31 August 2018 na Vesti\nGodinama isto, jer se struktura korpe već godinama nije menjala, a nadležni smatraju da je ovakva metodologija izračunavanja aktuelna i da nema potrebe da se menja. U čemu je razlika između mini i standardne potrošačke korpe? Prva je, prema standardima Svetske zdravstvene organizacije, pokazatelj koliko je novca potrebno da se doslovno preživi mesec dana, odnosno izračunava količinu hrane u kalorijama neophodnim da bi čovek funkcionisao, navodi "Politika".\nDa li je realno da se očekuje da tročlana porodica može da opstane sa 400 grama junećeg mesa, 1,8 kilograma svinjskog i 2,8 kilograma pilećeg mesa? To je, uz uvrštene iznutrice, oko pet kilograma mesa, a najsiromašnija porodica trebalo bi da se zadovolji sa po 200 grama viršli i čajne kobasice mesečno, 900 grama mortadele i 125 grama sardina u ulju. Jelovnik onih koji žive od minimalca, prema statistici, trebalo bi da se zasniva na krompiru, kupusu, pasulju i paradajzu, jer je tih namirnica u korpi najviše. Ima i voća, ali dominiraju jabuke, sa pet kilograma mesečno, a potrošačima sleduje, u najboljem slučaju, i po jedan limun.\nKada podmire troškove skromne trpeze, članovima porodice sa minimalcem ostaje na raspolaganju 2.800 dinara za alkohol i cigarete, 1.200 dinara za odeću i obuću, oko 7.000 dinara za račune. Jasno je da sa 1.500 dinara koliko je određeno za opremanje domaćinstva ne može da se kupi ni plastična stolica, a kamoli da se okreči soba od 20 kvadrata. Interesantno je da korpa predviđa 124 dinara za obrazovanje, koliko košta jedna sveska 4 formata, dok bi za 274 dinara, koliko je određeno za hotele i restorane, mogli, u najboljem slučaju da popiju dve kafe u centru Beograda, što bi se moglo nazvati mesečnim provodom.


Jasmina Beganović 05 februar 2018\nMeđunarodni dan dece obolele od malignih bolesti u našoj zemlji je 2013. godine postao deo nacionalnog Kalendara javnog zdravlja. Ovaj međunarodni dan obeležava se svake godine u cilju edukacije i efikasnog sprovođenja svih mera koje će omogućiti ranu dijagnostiku, adekvatnu terapiju, rehabilitaciju i bolji kvalitet života dece obolele od malignih tumora.\nI ovogodišnja kampanja ima za cilj podizanje svesti javnosti o malignim bolestima kod dece: kako bolest prepoznati na vreme, kako se boriti i na koji način svako od nas može učestvovati u stvaranju široke mreže solidarnosti u cilju pomoći i podrške obolelim mališanima i njihovim porodicama.\nSvake godine u svetu oboli više od 160.000 dece od nekog oblika malignog tumora, a više od 90.000 dece umre od nekog oblika raka. Rak kod dece čini od 0,4 do 4% svih malignih bolesti u opštoj populaciji širom sveta. Uprkos dobrim rezultatima lečenja, maligne bolesti su čak i u razvijenim zemljama i dalje drugi po učestalosti uzrok smrtnosti kod dece uzrasta 0 do 14 godina, odmah iza povreda.\nOd malignih bolesti u Republici Srbiji , prema poslednjim dostupnim podacima, svakog dana jedno dete oboli, a svake nedelje jedno dete umre od raka. Od svih bolesti u dečjem dobu i adolescenciji, rak je prvi uzročnik smrti. Ohrabruje, međutim, činjenica da je rak kod dece izlečiv u preko 70% slučajeva, ako se dijagnostikuje na vreme i pravovremeno leči. U Srbiji se od raka godišnje leči oko 500 dece. Najčešće maligno oboljenje kod dece je akutna leukemija, gde je i procenat izlečenja najveći, oko 80%, a terapija traje 105 nedelja.\nPoslednjih godina je mnogo je učinjeno na unapređenju kvaliteta lečenja. Obezbeđeno je kontinuirano snabdevanje najsavremenijim citostaticima, osavremenjena dijagnostika, a zahvaljujići metodi transplatacije moguće je produžiti život i najteže oboleloj deci.


DRŽAVNA ZABRANA ZA SARADNJU - B E T O N :: KULTURNO PROPAGANDNI KOMPLET\nSaopštenje Centra za kulturnu dekontaminaciju povodom sprečavanja Škeljzena Malićija da učestvuje u programu CZKD\nObavešteni smo da je istoričar umetnosti i filozof Škeljzen Malići na putu iz Prištine za Beograd sprečen da uđe u Srbiju, bez obrazloženja. Škeljzen Malići bio je pozvan da učestvuje na promociji zajedničke publikacije „Studija slučaja Pertej“ u Centru za kulturnu dekontaminaciju danas, 19. juna 2018. Kao jedan od umetničkih direktora programa „Studija slučaja Pertej“, uz Borku Pavićević, učestvovao je u višemesečnom radu na afirmaciji i sistematizaciji arhiva, pamćenja i istorizacije 20 godina saradnje umetnika i kulturnih radnika Srbije i Kosova. Rezultat ovog rada je publikacija „Studija slučaja Pertej“, koju su pripremili Majlinda Hodža, Luna Đorđević, Rozafa Malići i Džek Robinson, sa brojnim saradnicima. Time se u protekle dve godine rada obeležilo i 20 godina od prve izložbe savremene umetnosti sa Kosova: „Pertej“, održane u Centru za kulturnu dekontaminaciju 1997, čiji su kustosi bili upravo Škeljzen Malići i Dejan Sretenović. Istražujući ove decenije saradnje, koja je za zvaničnu politiku bila nepoželjna, a zvaničnoj kulturi i medijima nevidljiva, shvatili smo koliko je politički subverzivna činjenica da je ona opstajala i da je savladavala i najteže prepreke, jer je bila zasnovana na solidarnosti, otporu nasilju i otporu nacionalizmu.\nPodržavamo naše kolege iz Prištine, saputnike Škeljzena Malićija i pozvane učesnike programa: Besu Luci, Majlindu Hodžu i Jetona Neziraja u doluci da se iz solidarnosti i protesta zajedno vrate u Prištinu. Upravo iz solidarnosti i protesta otkazujemo promociju knjige „Studija slučaja Pertej“ u Beogradu dok se našim kolegama ne omogući pravo da ravnopravno učestvuju u daljoj saradnji, dok im se ne omogući sloboda kretanja.\nSAOPŠTENJE GRUPE KOSOVO 2.O


depresija « TINKTURE DR ŠULCA\nNegativna osećanja su jedan od glavnih razloga neuspeha u svim područjima života. Zbog njih ljudi postaju fizički i mentalno bolesni, upropašćavaju odnose sa drugima i uništavaju karijeru. Ona bacaju tamnu senku na sve što pokušavamo da radimo. ...\nVeć smo spominjali u prethodnim člancima simptome, koji nastaju usled pijenja kafe i koji se ispoljavaju brzo, u koje pored ostalih spadaju nervoza, propušteni ili dodatni otkucaji srca, abnormalna aktivnost gastrointestinalnog sistema, pojačan ...\nKad neko spomene limunadu, svi odmah pomislimo na običnu limunadu: limun, voda i neki zaslađivač. U ovom receptu ćemo vam dati super kreativni način za jednu opuštajuću i zdravu limunadu. Lavanda je poreklom iz severne Afrike, a takođe raste na ...


239 naučnika iz 39 zemalja pisalo SZO: Ako je ovo tačno... - Kuckaj\nPočetna/Svet/Korona virus/239 naučnika iz 39 zemalja pisalo SZO: Ako je ovo tačno…\nNjujork -- Ukoliko je tačno da se koronavirus prenosi vazduhom, to će značajno uticati na mere za njegovo obuzdavanje, piše "Njujork tajms".\nNjujork — Ukoliko je tačno da se koronavirus prenosi vazduhom, to će značajno uticati na mere za njegovo obuzdavanje, piše “Njujork tajms”.\n“Njujork tajms” je objavio juče da će grupa od 239 naučnika iz 39 zemalja objaviti ove nedelje u naučnom časopisu otvoreno pismo Svetskoj zdravstvenoj organizaciji kako bi ta agencija UN revidirala preporuke o tome kako izbeći infekciju korona virusom.\nUkolko se virus prenosi vazduhom, navodi “Njujork tajms”, posledice po njegovo obuzdavanje biće značajne.\nKako se objašnjava, nove preventivne mere uključivale bi nošenje maski u zatvorenom prostoru, čak i ako se poštuju mere socijalnog distanciranja i obavezne maske N96 za zdravstvene radnike koji brinu o zaraženim pacijentima “da bi se isfiltrirale čak i najmanje respiratorne kapljice” .\nPored toga, navodi “Njujork tajms”, ventilacioni sistemi bi morali da se promene kako bi se smanjila cirkulacija vazduha.\n“Njujork tajms” navodi da nedavni porast u broju žrtava korona virusa, nakon ponovnog otvaranja preduzeća i kancelarija, “sve više potvrđuje ono što mnogi naučnici govore već mesecima: Virus se zadržava u vazduhu u zatvorenom prostoru, inficirajući one u blizini”.\nkorona virus Koronavirus u Srbiji Srbija SZO


Plantaže donirale alkohol zdravstvenim ustanovama - Radio Tivat\n19 мар Plantaže donirale alkohol zdravstvenim ustanovama\nPosted at 13:56h in Zdravlje\tby\tDragan Popadic\nKompanija „13.Jul-Plantaže“, u skladu sa politikom društvene odgovornosti, donirala je u prvoj tranši 20.000 litara alkohola, crnogorskim zdravstvenim ustanovama.\nU ovom složenom trenutku za Crnu Goru, Plantaže, na ovaj način, pružaju punu podršku zdravstvenom sistemu Crne Gore u borbi protiv virusa COVID 19. Alkohol kao sredstvo za dezinfekciju koji Plantaže doniraju biće podijeljen crnogorskim bolnicama i apotekama, kroz zdravstveni sistem Crne Gore. Pomoć zdravstvenim ustanovama je prioritet u ovom trenutku i stoga se nadamo da će ova donacija biti od pomoći onima koji će u predstojećim danima podnijeti najveći i najteži teret odgovornosti. Kompanija „ 13. Jul-Plantaže“ će shodno potrebama obezbijediti dodatne količine alkohola i dati puni doprinos u borbi protiv ove pošasti.\nI ovim putem, Plantaže apeluju na sve građane u Crnoj Gori da se odgovorno odnose prema aktuelnoj situaciji i poštuju privremene mjere i preporuke za zaštitu građana koje su na snazi, kako bi posljedice svjetske pandemije virusa COVID 19 sveli na najmanju moguću mjeru u Crnoj Gori.


Za majdanpečki Lokalni akcioni plan zapošljavanja - 20 miliona dinara – RADIO TELEVIZIJA BOR\nZa majdanpečki Lokalni akcioni plan zapošljavanja – 20 miliona dinara\nMAJDANPEK – Pored pet javnih radova, koji će biti sprovedeni tokom ove godine u okviru Lokalnog akcionog zapošljavanja opštine Majdanpek, ovim dokumentom predviđene su i mere samozapošljavanja, koje će biti realizovane u saradnji sa Nacionalnom službom za zapošljavanje.\n„Shodno drugom stepenu razvijenosti naše lokalne samouprave, poslodavci će, u okviru ove mere, za svako zaposleno lice dobiti po 200, odnosno 240 hiljada dinara za lica iz teže zapošljivih kategorija. Ovogodišnjim Lokalnim planom zapošljavanja biće podržane i aktivnosti Fondacije za lokalni ekonomski razvoj, Biznis inkubatora i Kancelarije za mlade“, kaže Mirjana Cakić Mladenović, pomoćnik predsednika Opštine Majdanpek.\nPored toga, planiran je i nastavak projekta „Unapređenje položaja osetljivih društvenih grupa, kroz razvoj inovativnih modela za socijalno uključivanje na lokalnom nivou“, u kojem učestvuju žene iz sela opštine Majdanpek.\nSveukupna sredstva opredeljenja budžetom za ove namene iznose oko 20 miliona dinara.\nTags: Javni radovi, lokalni akcioni plan zaposljavanja, Majdanpek, mirjana cakic mladenovic, samozaposljavanje\nPrevious Raspisan konkurs za sufinansiranje projekata u oblasti javnog informisanja\nNext Gradsko veće o mini hidroelektranama, programima poslovanja i subvencijama u Boru


Đukanović odbijanjem da potpiše opoziv sedam ambasadora, opstruira Vladu – Portal Podgorica\nĐukanović odbijanjem da…\nĐukanović odbijanjem da potpiše opoziv sedam ambasadora, opstruira Vladu\nPredsjednik Crne Gore Milo Đukanović odbijanjem da potpiše opoziv sedam ambasadora, opstruira Vladu u sprovođenju Ustavom određenih i naznačenih prava i nadležnosti u vođenju vanjske politike zemlje, saopšteno je iz Ministarstva vanjskih poslova (MVP).\nOni su podsjetili Đukanovića da Zakonom o vanjskim poslovima nisu propisani razlozi za opoziv ambasadora.\n“Stoga Vlada nije dužna da prilikom povlačenja i opoziva ambasadora navodi razloge u obrazloženju, imajući u vidu da je imenovanje i postavljanje diplomatsko- konzularnih predstavnika u nadležnosti MVP, odnosno Vlade, a da je predsjednički potpis stvar protokolarnog karaktera i diplomatske prakse”, kaže se u saopštenju.\nOni su ukazali Đukanoviću da se u Ukazu o opozivu, koji on potpisuje, tamo gdje i kada ima razloga za opoziv, ne navodi niti jedan razlog, već se samo Ukazom konstatuje opoziv ambasadora sa sjedištem u pomenutoj zemlji prijema.\nIz MVP su podsjetili da je Đukanović tokom 2018. godine nije imao problem da, na predlog tadašnje Vlade, opozove ambasadora Crne Gore, bez ikakvog prethodno dostavljenog obrazloženja, iako je uvaženi diplomatski predstavnik službovao u veoma važnoj prijateljskoj državi, članici NATO-a i Evropskoj uniji.\nKako su naveli, u tom slučaju je obzir prema državi prijema, navođenje diplomatske prakse i traženje dodatnih obrazloženja – izostao.\nIz MVP su kazali da bi željeli da vjeruju da Đukanović, zbog dobrobiti građana, želi funkcionalnu kohabitaciju.\n„Iako posljednji događaji u Skupštini Crne Gore, njegovo odbijanje da potpiše set zakona kojim se opstruira normalno funkcionisanje ekonomsko-pravnog sistema zemlje, kao i odbijanje da potpiše opoziv sedam ambasadora ukazuju na sasvim suprotno – narušavanje socijalne kohezije zemlje i produbljivanje podjela, iako bi sa pozicije predsjednika trebalo da šalje pomiriteljske poruke”, zaključili su iz MVP.\nTags: Milo ĐukanovićMinistarstvo vanjskih poslova


Dodik optužio OSA-u i institucije BiH da rade protiv RS-a - Klix.ba\nDodik optužio OSA-u i institucije BiH da rade protiv RS-a\n15.3.2011. u 17:14\nPredsjednik Republike Srpske Milorad Dodik podržava pravo ljudi da izražavaju svoj stav javnim okupljanjem, na propisanom mjestu za to, i uz odobrenje policije.\nDodik, međutim, krivi instituciju OHR-a da je “kriva”, jer je pod njenim pritiskom formirana Obavještajno-sigurnosna služba BiH (OSA), koja po njegovoj tvrdnji radi na destabilizaciji RS-a.\nPovodom nekih nezvaničnih informacija da su, kako tvrde pojedini mediji u RS-u, pripadnici OSA-e, navodno ispitivali predsjednicu Studentskog parlamenta Banjalučkog univerziteta Danicu Kojić o protestima koje neformalna grupa građana “Glas naroda” organizira 19.marta u Banjoj Luci, Dodik je ustvrdio da je “nedopustivo da se na taj način neko upliće u rad i život studentskih organizacija”.\nNije to, kaže, “neoubičajeno i vjerovatno je toga bilo i ranije”, ali za njega je važno da je “pod snažnim pritiskom OHR-a ranije ukinute obavještano-sigurnosne agencije na nivou entiteta i formirana zajednička na nivou BiH”.\nSada, tvrdi Dodik, “možemo da vidimo da je jedan od ciljeva toga upravo i ovo što se dešavalo”.\nUstvrdio je da OSABiH ima “permanetno negativan odnos prema RS i želja za poslušnošću vladinih struktura”, a da “kada su shvatili da rukovodstvo RS djeluje jedinstveno i ne mogu naći poslušnike, šire svoj krug”.\nDodik je dalje naveo da se “ranije sigurnosna služba bavila potrebom da ‘okalja’ bilo kojeg javnog funkcionera, a sada pokušavaju da naprave ovo što sada izlazi u javnost - da motiviraju određenu vrstu protesta”.\nUstvrdio je i da ono što je radila OSA “ne zaslužuje podršku”.\nMinistar prosvjete i kulture RS-a Anton Kasipović ne zna zakon po kojem radi OSA-a, ali zna da je “nedopustivo da predstavnici OSA-e ulaze u prostor Univerziteta i da se o tome mora obavijestiti rektor, a razgovor da se obavi u prisustvu ombudsmana studenta”.\nKasipović tvrdi da “čim je dobio informaciju iz studentskih krugova, da je obavljen razgovor predstavnika OSA-e i spomenute studentice, tražio informaciju o tome”, ali ne zna detalje šta je bila tema tih navodno obavljenih razgovora.\nKaže i da je na studentima da odluče kako će svoja pitanja rješavati.\nGordan Balaban, predsjednik Unije studenata RS-a, rekao je nakon današnjeg sastanka s Dodikom, da su protesti demokratsko pravo, ali s druge strane, Unija studenata “nije organizacija s ulice i moraju im se svi službeno obratiti”.\nKampanju „Glas naroda“ pokrenuo je Stefan Filipović kome su se ubrzo pridružili aktivisti udruženja građana „Oštra nula“ i „P`okret“ , te još neki, a za 19. mart najavili su proteste u Banjoj Luci\nStefan Fipović izjavio je da poziv na protest nije upućen samo studentima već svim nezadovoljnim građanima koji su spremni da podržu ovu građansku inicijativu.\nPotvrdio je da je skup zvanično prijavljen i sutra očekuju odobrenje CJB Banja Luka.\nNa činjenicu da je, slučajno ili ne baš sada, održan sastanak Dodika sa studentima, kako je kazao, ne želi da gubi vrijeme, jer smatra da ovo društvo ima “daleko većih problema o toga da li će neko nekoga da kupi”.


Poslednji špijunski slučaj u tenzijama SAD i Kine - Balkan Times\nPoslednji špijunski slučaj u tenzijama SAD i Kine – Bivši službenik Centralne obaveštajne agencije (CIA) uhapšen zbog dostavljanja poverljivih podataka Kini, poslednji je u nizu američkih obaveštajaca koji su u vreme napetih odnosa dve zemlje optuženi da su radili za Peking, pišu svetski mediji.\n“Dug trag kineske špijunaže”\n“Trag kineske špijunaže je dug i, nažalost, posut bivšim američkim obaveštajnim zvaničnicima koji su izdali svoje kolege, svoju zemlju i njene liberalne demokratske vrednosti da podrže autoritarni komunistički režim”, rekao je pomoćnik državnog tužioca SAD za nacionalnu bezbednost Džon Demers (John).\nOvog meseca Ma se opet sastao s tim agentom i uzeo 2.000 dolara isplate, navodi Vašington post. On je rekao da je već preneo kineskim obaveštajcima sve informacije koje je imao, ali da želi da “domovina” uspe, izrazivši spremnost da pomogne kao konsultant. Prema sudskim dokumentima, Ma je rekao da želi da razgovara o mogućnostima kada se pandemija utiša.\nPrema sudskim spisima, Ma je 2006, dok je radio kao prevodilac za FBI, starijem rođaku dao fotografije ljudi za koje su kineski obaveštajci verovali da su američki špijuni, posle čega je rođak identifikovao dve od pet osoba za koje su raspitivale kineske službe. Potom je, prema Ministarstvu pravde SAD, Maova supruga otišla u Šangaj da isporuči laptop obaveštajcima u Kini. tenzijama SAD i Kine\nDve ekonomske supersile su se takođe sukobile oko pandemije izazvane korona virusom i kontroverznog zakona o bezbednosti koji je Peking nametnuo Hongkongu. tenzijama SAD i Kine\nOko 80 odsto svih procesa za privrednu špijunažu pred Ministarstvo pravde SAD “navodi postupke koji bi koristili kineskoj državi”, navodi se na sajtu tog ministarstva. tenzijama SAD i Kine\namerikaazijabalkantimesKinakinetenzijama SAD i Kine


Sudeći prema 21 različitom klimatskom modelu, ovako će izgledati mesec jul 2099. godine: koncentracija ugljen-dioksida će biti veća od 900 na milion čestica i činiće gotovo 0,1 odsto Zemljine atmosfere (poređenja radi, početkom 2015. dostignuta je vrednost od 400 na miliona čestica).\nPrognoze izražene na mapi maksimalnih dnevnih temperatura zasnivaju se na Nasinom katalogu otvorenih podataka objavljenom devetog juna, a koji povezuje istorijska beleženja i klimatske modele kako bi se došlo do prognoze visoke rezolucije za kraj veka.\nKako je saopštila NASA, katalog otvorenih podataka integriše aktuelna merenja iz celog sveta i podatke iz klimatskih simulacija, koje koriste najbolje fizičke modele klimatskog sistema kako bi se predvidelo kako će globalna klima izgledati u budućnosti.\nPri tome polazi od dva različita scenarija o efektima emisije gasova koji izazivaju efekat staklene bašte: “uobičajenog”, baziranog na aktuelnim trendovima, i “ekstremnog”, koji podrazumeva značajno povećanje emisije gasova.\n“Nasine projekcije klime nude detaljan pogled na temperature i padavine u budućnosti širom sveta, u rezoluciji od 24 kilometara, i pokrivaju period od 1950. do 2100. godine. Katalog podataka od 11 terabajta nudi dnevnu procenu maksimalnih i minimalnih temperatura i padavina širom sveta”, navodi Nasa.\nNEX, čiji su podaci i alatke za analizu dostupni preko OpenNex projekta na Amazonovim internet uslugama, savršen su primer kako naučno znanje može da se podeli s javnošću.\nKina objavila svoju prvu sliku sa Marsa, evo kako je NASA reagovala na to


VojvodinaCafe - Sajam solarne i obnovljive energije u Novom Sadu\nSajam solarne i obnovljive energije\nVest objavljena: 22.03.2012 15:23\nMeđunarodni sajam za solarnu i obnovljive izvore energije "B2B sajam solar i therm Srbija 2012" biće održan u Novom Sadu, od 4. do 6. aprila, najavio je danas organizator. Posetioci tog sajma, koji se prvi put održava u Srbiji, moći će da se upoznaju sa potencijalom primene sunčeve energije i metodama ekonomične potrošnje energije uz primenu termoizolacije, kao i sa modernim sistemima grejanja i klimatizacije.\nNa tom jedinom specijalizovanom sajmu te vrste u regionu predstaviće se 38 preduzeća, odnosno 22 izlagača iz 11 zemalja, između ostalih iz Srbije, Slovenije, Austrije, Nemačke i drugih zemalja.\nSajam je zamišljen kao mesto dinamične razmene ideja i informacija i identifikovanja poslovnih mogućnosti, a sa ciljem umrežavanja i partnerstva između kompanija u industriji obnovljivih izvora energije na lokalnom, regionalnom i međunarodnom nivou, kao i prezentovanje građanima Srbije mogućnosti energetskih i finansijskih ušteda korišćenjem obnovljivih izvora energije.\nTokom trajanja sajma, posetioci će moći da prisustvuju brojnim predavanjima na temu obnovljivih izvora energije i energetske efikasnosti, a u četvrtak, 5. aprila, biće održan stručni skup "Primena solarne energije".\nSolar - stručna B2B sajamska priredba biće održana u Hali Master na Novosadskom sajmu, uz podršku grada Novog Sada, Pokrajinskog sekretarijata za energetiku Vojvodine, Delegacije nemačke privrede u Srbiji, Agencije za energetsku efikasnost Srbije, Ambasade Slovenije u Beogradu.


UPFBiH poziva zastupnike u Predstavničkom domu da ne usvoje Prijedlog zakona o ublažavanju negativnih ekonomskih posljedica koji je dostavila Vlada FBiH – Super TV\nUdruženje poslodavaca Federacije Bosne i Hercegovine pozvalo jezastupnike u Predstavničkom domu Parlamenta Federacije BiH da ne usvoje Prijedlog zakona o\nublažavanju negativnih ekonomskih posljedica koji je Vlada FBiH uputila Parlamentu FBiH radi razmatranja i svajanja po hitnom postupku. Iz UPFBiH upozoravaju da ukoliko se Zakon usvoji u predloženom obliku da će biti usvojeno loše zakonsko rješenje koje će imati višestruke negativne posljedice na privredu FBiH.\nUPFBiH je zatražilo od predsjedavajućeg Predstavničkog doma Parlamenta FBiH Mirsada Zaimovića da Prijedlog zakona ne uvrštava te da se o njenu ne raspravlja na dnevnom redu današnje sjednice. Zbog kratkog vremena od objave autentičnog teksta Prijedloga zakona do početka zakazane sjednice Predstavničkog doma Parlamenta FBiH, praktično je nemoguće pripremiti i dostaviti kvalitetne amandmane kojima bi se značajno poboljšao tekst Prijedloga zakona, a samim tim osiguraju kvalitetnija rješenja za kompanije. Zbog toga traže da se Zakon ne usvajate na današnjoj sjednici kako bi se omogućilo amandmansko djelovanje na Prijedlog Zakona koji je usvojila Vlada FBiH.\nIz UPFBiH upozoravaju da će ukoliko se usvoji Prijedlog Zakona u tekstu koji je predložila Vlada FBiH mnoge kompanije, naročito u segmentu malih i srednjih preduzeća koja su morala obustaviti proizvodnju, biti prisiljene otpustiti radnike, jer već sada imaju problem sa isplatama minimalnih plaća, direktnih i indirektnih poreza i doprinosa za mart. Iz UPFBiH naglašavaju da zastupnici u Parlamentu FBiH trebaju odbiti usvojiti predloženi tekst Zakon. Smatramo da je u interesu cijele društvene zajednice da se donese Zakon sa kvalitetnim rješenjima, koji će pomoći očuvanju radnih mjesta i privrednih tokova sa pozitivnim efektima koji će zaista ublažiti negativne efekte na ekonomiju koji su izazvani pandemijom korona virusa.


Bujanovac: Albanske partije dobile većinu - Minority News\nPrema konačnim rezultatima Opštinske izborne komisije albanske političke partije u Bujanovcu osvojile su 26 odborničkih mesta u lokalnoj skupštini koja ima ukupno 41 odborničko mesto.\nSrpskim partijama pripalo je 14 odborničkih mandata, dok je Ujedinjena partija Roma (UPR) osvojila jedno odborničko mesto.\nPredsednik Opštinske izborne komisije u Bujanovcu Fejzi Bećiri rekao je agenciji Beta da je najveći broj mandata – 12 osvojila koalicija Partije za demokratsko delovanje i Demokratske unije Albanaca, čiji je nosilac liste poslanik u Skupštini Srbije u prethodnom sazivu Šaip Kamberi.\nNa drugom mestu po broju osvojenih mandata je Demokratska partija koja je osvojila deset odborničkih mesta, čiji je nosilac liste dosadašnji predsednik opštine Bujanovac Nagip Arifi.\nOdbornička lista „Aleksandar Vučić – Srbija pobeđuje“ osvojila je sedam odborničkih mandata, dok je Grupa građana „Stojanča Arsić“ osvojila pet odborničkih mandata.\nPokret za demokratski progres, čiji je nosilac liste predsednik Nacionalnog saveta Albanaca Jonuz Musliu osvojio je četiri odbornička mandata,Srpska lista, koalicija oko SPS i JS, osvojila je dva, dok je Ujedinjena partija Roma osvojila jedan odbornički mandat.\nTri liste nisu prešle cenzus i nisu osvojile nijedan odbornički mandat: Demokratska stranka(DS), Grupa građana „Sali Salihi“ i Republikanska stranka.\nPrema podacima Opštinske izborne komisije na lokalnim izborima u Bujanovcu glasalo je ukupno 21.291 birača od 42.288 upisanih.\nOznake:\talbanske partije, Bujanovac, izbori 2016.


Prosječna plata u Republici Srpskoj prešla 1.000 KM, zabilježen i rekordan broj zaposlenih\nRepublika Srpska bilježi, kako je kazao srpski član Predsjedništva BiH Milorad Dodik, značajan ekonomski rastu u ovoj godini, kao i rekordnu pokrivenost uvoza izvozom, koja je iznad 80 posto, a kazao je i kako očekuje da RS godinu završi sa suficitom.\nDodik je istakao da je prosječna isplaćena plata u Republici Srpskoj 510 eura, čime je, kako je naveo, već premašen cilj da prosječna plata bude 1.000 KM.\n– Imamo i rekord u broju zaposlenih. Nikada Republika Srpska nije imala veći broj zaposlenih, što govori o tome da se krećemo u dobrom pravcu – kazao je Dodik.\n– Očekujemo da ovu godinu možemo da završimo sa suficitom, što je dobra vijest za svakoga – naglasio je Dodik.\nDodik je podsjetio i na povećanje penzija koje se ostvaruje kontinuirano i pored disbalansa koje RS ima sa više od 230.000 penzionera na 267.000 zaposlenih.\n– Kada sam prvi put došao na čelo Vlade 1998. godine, godišnja masa sredstava za penzije je bila 9,2 miliona KM, dok je danas mjesečna tranša za penzije 100 miliona KM, što govori o tome da se krećemo dobrim putem, kojim ćemo nastaviti – naglasio je Dodik.


Dizajn kafića inspirisan staklenom baštom - Moj Enterijer – Kupatila, Nameštaj, Kuhinje, Garniture...\nDizajn kafića inspirisan staklenom baštom\nU svetu arhitekture, uvek je veoma dobro videti dizajn koji se razlikuje i izlazi van konvencionalnog kako bi nas prosvetlio novim idejama i doneo potpuno nove stilove...\nTakođe je veoma dobro kada arhitekte kombinuju stare koncepte kako bi kreirali nešto novo. To je upravo slučaj sa ovim predivnim kafićem smeštenim u Gvatemala Sitiju. Inspirisan tradicionalnim izgledom zelenih staklenih bašta, Madero Kafe dizajniran je od strane Taller Ken arhitektonskog studija. Dizajn ovog lokala sastoji se od otvorenog i prozračnog plana prostora koji se sastoji od zubastih svetlarnika koji osvetljavaju enterijer prepun različitih obrazaca, tekstura i materijala iz lokalnih izvora.\nSpolja, struktura se sastoji od specijalno prilagođenih zatvarača koji su projektovani sa čeličnim panelima spajanim sa unutrašnje strane i na način koji stvara jedinstveni dizajn fasade. Unutrašnjost, kafića je veoma prostrana, svetla i moderna, a fotografije u našoj galeriji mogu da vam pruže najbolji uvid u sve ovo.\nPogled na ovaj neverovatni enterijerni prostor, prikazuje neverovatan dizajn koji je zaista unikatan. Obilje svetlih boja čini prostor mnogo zabavnijim i gostoljubivijim, a otvoren plan prostora nudi veoma slobodan dizajn. Ovaj kafić nudi nekoliko opcija za sedenje uključujući i veoma lepe svetlo plave stolove smeštene u sredini sobe.\nModero Cafe nikako nije preskočio bilo koji detalj. Svaka zona unutrašnjeg prostora nudi interesantan izgled koji će definitivno učiniti da ljudi zastanu i bolje pogledaju oko sebe. Interesantne svetlosne karakteristike takođe dodaju veoma lep element koji se izdvaja od tradicionalnog izgleda. Baš onda kada pomislite da ovaj kafić nikako ne može biti bolji on jeste. Pored svega ostalog što ga krasi on poseduje i nekoliko retro automobila koji su postavljeni na nakoliko mesta u enterijeru.\nPROČITAJTE SLEDEĆI TEKST: Shikishima - najelegantniji vid putovanja


Ukrajina neće dobiti popust za ruski gas\nMinistar energetike Rusije gospodin Aleksandar Novak izjavio je da Rusija neće dati Ukrajini popust za gas za predstojeći zimski period, preneli su svetski mediji. Gospodin Novak je istakao da je sa Evropskom komisijom dogovorena formula za obračunavanje cene gasa tako da neće biti dodatnog popusta za Ukrajinu. Kako je navela …\nOd 1. oktobra 2015. godine niža cena prirodnog gasa\nJP Srbijagas 16. septembra 2015. godine objavila je saopštenje u kome je navedeno da će od 1. oktobra 2015. godine doći do smanjenja cene prirodnog gasa. Kako je navedeno, cena prirodnog gasa biće niža za oko 9,3 odsto za kupce koji imaju pravo na javno snabdevanje u 2015. godini, a …\nTurski tok neće biti pušten u rad krajem 2016. godine\nMinistar energetike Rusije gospodin Aleksandar Novak izjavio je u okviru Istočnog ekonomskog foruma da se ne očekuju novi pregovori sa Turskom o gasovodu Turski tok dok se ne formira nova vlada u Ankari, navode svetski mediji. Zamenik predsednika ruske kompanije Gasprom gospodin Aleksandar Medvedev istakao je da gasovod Turski tok …\nZaustavljeni pregovori o Turskom toku između Rusije i Turske\nPomoćnik ministra energetike Turske gospodin Sefa Sadik Ajketin izjavio je da su pregovori o gasovodu Turski tok između Rusije i Turske zamrznuti, preneli su svetski mediji. Kako je gospodin Ajketin istakao, do ovoga je došlo usled razlika po pitanju cena uvoza ruskog gasa. On je dodao i da bi pregovori …\n„Gasprom“ završio prvu aukciju gasa\nKompanija „Gasprom“ organizovala je aukciju gasa za potrebe snabdevanja Evrope. Aukcija je trajala od 7. do 10. septembra. Na aukciji je prodato preko milijardu kubnih metara gasa, a sklopljeno je preko 40 dogovora sa 15 klijenata, navedeno je u zvaničnom saopštenju ove kompanije. Postignuta cena gasa veća je od prosečno …\n„Severni tok 2“ ugroziće stabilno snabdevanje gasom Evrope\nPremijer Ukrajine gospodin Arsenij Jacenjuk nakon sastanka sa premijerom Slovačke gospodinom Robertom Ficom izjavio je da će izgradnjom gasovoda „Severni tok 2“ Ukrajina izgubiti 2 milijarde dolara od tranzita ruskog gasa u Evropsku uniju, preneli su svetski mediji. Prema njegovim rečima, izgradnja „Severnog toka 2“ ugrožava bezbednost i kontinuitet isporuka …\nSastanak o ruskom gasu u Beču\nU petak 11. septembra u Beču će se održati sastanak između predstavnika Rusije i Evropske komisije o sredstvima koje Evropska unija treba da izdvoji Ukrajini za kupovinu ruskog gasa. Sastanku će prisustvovati potpredsednik Evropske komisije zadužen za energetsku uniju gospodin Maroš Šefčović, kao i ministar energetike Rusije gospodin Aleksandar Novak. …


Istraživanje je pokazalo da Crnogorci gotovo nimalo ne iskazuju etničku distancu prema svojim sugrađanima Srbima, dok je ona najvidljivija prema Romima.\nTumačeći rezultate međuetničkog distanciranja naroda Crne Gore, metodolog CEDEM-a Miloš Bešić kaže da Crnogorci nakon Srba najniži nivo distanciranja iskazuju u odnosu na Bošnjake, odnosno na muslimane, a zatim na Hrvate i Albance.\nSkoro identično mišljenje imaju Srbi koji takođe gotovo da ne iskazuju etničku distancu prema Crnogorcima, ali se prema rečima Bešića pokazalo da je situacija malo drugačija kod najosetljivijeg parametra koji glasi: "Da ima rukovodeći položaj u mojoj državi".\n- Distanca koju iskazuju Srbi prema Crnogorcima i obrnuto u najvećoj je meri politička, a ne etnička. No, Srbi iskazuju, komparativno, značajno viši nivo distanciranja u odnosu na pripadnike ostalih etničkih grupacija u poređenju sa Crnogorcima – rekao je Bešić.\nPrema njegovim rečima, najveći stepen distanciranja Srbi iskazuju prema Albancima, zatim prema Romima i Hrvatima, a nešto niže, iako još uvek komparativno visoke, prema Bošnjacima i muslimanima.\nKada se uporedi stepen distanciranja pripadnika različitih etničkih grupacija, Bešić kaže da u ovoj godini najveći stepen distanciranja iskazuju Srbi, zatim Bošnjaci i muslimani, te Albanci, a najniži stepen distanciranja u odnosu na ostale je izmeren kod Crnogoraca.\nDirektorka CEDEM-a Milena Bešić kaže da su komparativno, u najvećoj meri po oceni građana ostvarena prava kada je reč o upotrebi maternjeg jezika, a u najmanjoj meri kada je reč o pravu na ravnopravnost pri zapošljavanju.\n- Interesantno je da Bošnjaci i muslimani najpozitivnije ocenjuju ostvarivanje svih prava, više čak u odnosu i na Crnogorce. Vrednosti za Srbe su značajno niže od onih koje merimo kod Crnogoraca, a kada je reč o Romima, posebno negativno su pripadnici ove etničke zajednice ocenili pravo na političko organizovanje i pravo na borbu protiv etničke diskriminacije – rekla je Bešićeva.\nNauk Kralja Nikole\nDirektor Centra za regionalizam Aleksandar Popov kaže za "Blic" da je pomenuto istraživanje dalo sasvim očekivane rezultate jer je etnička distanca između Srba i Crnogoraca izuzetno mala svugde, kao i da generalno tolerancija prema pripadnicima drugih nacija ima dugu tradiciju u Crnoj Gori.\n- To je dobra stvar i to seže još u doba kralja Nikole koji je u boj išao sa krstom na barjaku, ali je posle svestan da u vojsci ima puno pripadnika drugih nacionalnosti prestao da koristi takav barjak – priča nam Popov.\nDodaje i da je očekivano da Bošnjaci i muslimani imaju više poverenja u institucije od samih Crnogoraca i Srba jer, prema njegovim rečima, oni najmanje osećaju posledice delovanja državnih organa.\n- Poverenje u institucije se gradi dugo i posledice njihovog negativnog delovanja najmanje se oslikavaju na manjine, jer se prema njima vodi uravnotežena politika te zbog toga one imaju najviše poverenja u njih. Sa druge strane, pripadnici tih manjina su građani Crne Gore, tako da se u drugim istraživanjima o poverenju ka institucijama tu stvara balans jer se generalno ispituju građani po mestu stanovanja a ne po nacionalnoj pripadnosti – objašnjava Popov.\nDodaje da je, nažalost, istraživanje pokazalo da većina naroda najveću etničku distancu stvara prema Romima, što je slučaj sa skoro svim državama u Evropi.\n- Distanciranje prema Romima je slika koju zatičemo u svim evropskim zemljama a najizraženija je u Mađarskoj. Što se Crne Gore tiče, tamo ima puno raseljenih Roma sa Kosova i iz drugih krajeva koji se teže uklapaju u društveni život i potpuno su marginalizovani bez obzira na brojne pokušaje nevladinih organizacija da ih uključe u društvo – kaže Popov.\nDirektor Centra za društvena istraživanja u Podgorici i sociolog politike Srđan Vukadinović slaže se sa Aleksandrom Popovim i kaže da su Srbi i Crnogorci dve najbliže grupacije koje drže neraskidive rodbinske i prijateljske veze koje nijedna politika ne može poremetiti.\n- Gde god se jave podele one su veštački napravljene. Crna Gora ima ozbiljnih problema sa političkim aferama i čim se pokrene pitanje odgovornosti odmah se pređe na autokefalnost crkve, pa na neke sukobe među narodima što ništa nije tačno. Nema te vlasti u Crnoj Gori i Srbiji koja može da poremeti vekovno tradicionalno prijateljstvo Srba i Crnogoraca – kaže Vukadinović za "Blic".\nPrema njegovim rečima, često vladajuće elite koriste takve priče u vlastite svrhe i za dolazak na vlast, a značajan doprinos tome daju religijske zajednice koje dolivaju ulje na vatru.\n- U Crnoj Gori postoji velika empatija prema manjinama jer je u narodu uvreženo mišljenje da ako manjina nije zadovoljna, ne može biti ni većina. Jedine distance koje postoje zasnivaju se na stereotipima prema, recimo, Romima i Albancima, ali se to ne može posmatrati kolektivno. To su pojedinačni slučajevi – smatra Vukadinović.\nMuslimani najviše veruju institucijama\nIstraživanje je dovelo i do zanimljivih rezultata kada je u pitanju poverenje građana prema političkim i društvenim institucijama i međunarodnim organizacijama u koje najviše poverenja imaju muslimani, zatim Bošnjaci, onda Crnogorci, Albanci, pa Romi i na kraju Srbi. Crnogorci najviše poverenja imaju u obrazovni sistem (59,4%), policiju (49%) i delegaciju EU (47,6 %), Srbi u Srpsku pravoslavnu crkvu (75,4%), obrazovni sistem (40,4%) i nevladine organizacije (32,2%) a Albanci u NATO (62,8%), delegaciju EU (48,6%) i Ujedinjene nacije (48,2%).


Inžinjerijski bataljon angažovan na radovima za civilne institucije u Bihaću\nPripadnici inžinjerijskog bataljona brTP su u periodu od 13 do 24.05.2013. godine izvršili sanaciju korovišta i visokog rastinja te pročišćavanje odvodnog kanala u naselju Pokoj na teritoriji općine Bihać.\nSanacija se vršila u svrhu smanjenja broja štetnih insekata, zmija i pasa lutalica zbog kojih ovdašnje stanovništvo ne može normalno obavljati uobičajene dnevne aktivnosti. Ovo je jedan od mnogobrojnih načina pomoći civilnom stanovništvu koje je inžinjerijski bataljon u mogućnosti pružiti svojim građanima u cilju prevazilaženja problema sa kojima se svakodnevno susreću.\nIzvršavanjem ovog zadatka, inžinjerijski bataljon je još jednom pokazao da je u svakom trenutku spreman staviti svoje resurse na raspolaganje civilnim strukturama da bi olakšao i unaprijedio život građana u Bosni i Hercegovini.


Agencija za restituciju: Vraćena imovina vredna milijardu evra\nPrema podacima Agencije za restituciju, do sada je bivšim vlasnicima i njihovim zakonskim naslednicima vraćeno 5.487 poslovnih prostora, zgrada kao celina i stanova. Ukupna površina vraćenih objekata je veća od 387.000 kvadratnih metara. Procenjuje se da je vrednost vraćene imovine, a uz nju građevinskog, šumskog i poljoprivrednog zemljišta, oko milijardu evra.\nPoslodavci jači od Ustava - slučaj “Jura”\nNajnoviji slučaj radnice “Jure” Violete Petrović , obolele od karcinoma, kojoj nije produžen ugovor o radu, osim što predstavlja ličnu tregediju, pokazuje da Zakon o radu i sistem dozvoljavaju otkaz građanima Srbije, koji su privremeno ili trajno sprečeni da rade zbog zdravstvenih problema, što predstavlja diskriminaciju u skladu sa Ustavom Republike Srbije i kršenje osnovnih prava građana.\nAPR – Pokretanje biznisa elektronskim putem\nAgencija za privredne registre omogućila je preduzetnicima da pokrenu biznis Internetom, pomoću posebne platforme za elektronsku registraciju, bez odlaska na šalter, što će olakšati pokretanje poslovanja i omoguti uštede novca.\nInovativni lekovi u Srbiji već pet godina na čekanju\nInovativni lekovi sadrže supstance, koje do sada nisu korišćene u medicini ili zbir supstanci, koje se koriste pojedinačno, ali ne u toj kombinaciji, a njihovi proizvođači smatraju da savremena terapija pruža više mogućnosti za lečenje obolelih.\nObavezno članstvo u Privrednoj komori pred Ustavnim sudom\nUstavnom sudu Srbije predat je predlog za ocenu ustavnosti propisa, kojim se propisuje obavezno članstvo preduzeća u Privrednoj komori Srbije. Srpski privrednici nezadovoljni su odlukom države da moraju da plaćaju članarinu toj organizaciji.\nProizvođač mobilnih telefona prelazi na proizvodnju električnih automobila


Bombardovanje SR Jugoslavije: Ultimatum kao uvod u agresiju - Glas Srpske\nSrna 08.10.2020 08:00\nBIJELjINA- Savjet NATO-a je 8. oktobra 1998. godine usvojio "detaljni operativni plan za vazdušne udare u fazama" na Kosovu i Metohiji, što je bio uvod za zločinačku agresiju, koja je pokrenuta 1999. bez odobrenja UN.\nPredsjedniku SR Jugoslavije Slobodanu Miloševiću dat je ultimatum od 24 časa da ispuni zahtjeve iz rezolucije UN, a Vlada Srbije donijela je Uredbu o posebnim mjerama u uslovima oružanih prijetnji NATO-a.\nGeneral Jovan Milanović, srpski obavještajac, uspio je da otkrije planove NATO-a za udare u SR Jugoslaviji.\nNjihov prvi plan bilo je raketiranje, pa kopneni upad sa 70.000 vojnika.\nMeđutim, Milanović je uz pomoć francuskog oficira bezbjednosti Pjera Anrija Binela, koji je kasnije osuđen na pet godina zatvora, otkrio povjerljive podatke u vezi sa pripremama NATO-a za bombardovanje SR Jugoslavije.\nBinel nije želio da učestvuje u napadima na prijateljski narod Srbije, koji je bio francuski saveznik u dva svjetska rata.\nSvoje prijetnje NATO je ostvario 24. marta 1999. godine, kada je izvršena vazdušna agresija na Jugoslaviju.\nU napadima koji su bez prekida trajali 78 dana /čak i za vrijeme pravoslavnog Božića i Vaskrsa/ teško su oštećeni: infrastruktura, privredni objekti, škole, zdravstvene ustanove, medijske kuće, spomenici kulture, crkve i manastiri.\nProcjene štete koja je nanesena SR Jugoslaviji kreću se od 30 do 100 milijardi dolara.\nKonačan broj izgubljenih života zvanično nije usaglašen. Prema manjim procjenama ubijeno je oko 1.300 osoba, a prema većim oko 3.500, dok je ranjeno više od 12.000 lica.\nProcjene o gubicima NATO-a variraju.\nIzvori iz Alijanse, sa kojima se kasnije saglasila i jugoslovenska strana, zvanično navode da su tokom bombardovanja oborena dva NATO aviona, 47 bespilotnih letjelica, 45 krstarećih raketa i 4 velika projektila, dok je veliki broj letjelica oštećen ili se nakon dejstava srušio.\nNapadi su suspendovani 10. juna, nakon što je u Kumanovu potpisan Vojno-tehnički sporazum o povlačenju jugoslovenske vojske i policije sa Kosova i Metohije.


U mesnoj zajednici Stubline, na delu Valjevskog puta, biće postavljena nova saobraćajna signalizacija. Naime, na ovoj putnoj deonici biće izgrađene nove platforme, postavljeni novi ležeći policajci, označeni pešački prelazi i postavljen semafor koji će obaveštavati vozače o prilagođavanju brzine kretanja vozila.\nPredsednik Komisije za bezbednost u saobraćaju opštine Obrenovac Miloš Stanojević poručio je da će novo uređenje saobraćajnice garantovati veću bezbednost svih učesnika u saobraćaju.\n– Valjevski put jedna je od opterećenijih saobraćajnica na području naše opštine. U Stublinama pored ovog puta nalaze se osnovna škola, vrtić i ambulanta, te iz tog razloga velika frekvencija saobraćaja na ovoj putnoj deonici dovodi do problema. Biće urađene platforme koje će dodatno usporiti saobraćaj, kao i ležeći policajci. Na ovaj način, obezbedićemo siguran saobraćaj – rekao je Stanojević.\nProjekat uređenja saobraćajnice, Gradska opština Obrenovac realizuje u saradnji sa Sekretarijatom za saobraćaj.\n– Na inicijativu predsednika Gradske opštine Obrenovac Miroslava Čučkovića dolazili smo više puta u ovaj deo Obrenovca, pokušavajući da pronađemo najbolje rešenje. Naime, došli smo do zaključka da bi za ovu putnu deonicu najbolje rešenje bilo postavljanje pešačkih prelaza koji bi bili zaštićeni platformama i ležećim policajcima. Na taj način uticali bismo na smanjenje brzine kretanja vozila – rekao je gradski sekretar za saobraćaj Dušan Rafailović.\nPredsednik Saveta mesne zajednice Stubline Petar Petrović neveo je, da su Gradskoj opštini Obrenovac dostavljene inicijative građana i Saveta mesne zajednice Stubline za dodatnim uređenjem glavne saobraćanice u ovom delu opštine Obrenovac, kako bi se unapredila bezbednost svih učeniska u saobraćaju.\n– Ono što želimo jeste pre svega, da vozači smanje brzinu kretanja. Ovde su se vozila kretala velikom brzinom, kako automobili i motori, tako i kamioni – poručio je Petrović.\nVozila na ovoj putnoj deonici neće moći da se kreću brzinom većom od 15 kilometara na sat.


Ruanda u prvoj utakmici gostuje Eritreji 7. novembra, a četiri dana kasnije igra na domaćem terenu.\nUkoliko eliminiše Eritreju, Ruanda će ući u grupnu fazu kvalifikacija počev od juna sledeće godine, a rivali u okviru H grupe biće joj Alžir, Benin i Mali.\nPočetkom naredne godine Ruandu očekuju i dve utakmice protiv Nigerije, u kvalifikacijama za afrički Kup nacija 2013.\nSredojević je prošlog meseca dobio otkaz u sudanskom klubu Al Hilal, nakon poraza u prvoj utakmici polufinala afričke Lige šampiona.\nOvaj 42-godišnji stručnjak rodjen je u Prokuplju, a trenersku karijeru započeo je u Paliću iz Subotice. Jedno vreme je radio u Spartaku i Hajduku iz Kule, a kasnije je još vodio klubove iz Etiopije, Južne Afrike, Tanzanije i Ugande.\nFudbalska reprezentacija Ruande, popularni "Amavubi", odnosno u prevodu "ose", do sada nikada nije uspela da se izbori za nastup na Mondijalu.


Želite da osnujete firmu i poslujete pouzdano,\nnudimo Vam usluge naše agencije KEYCOST koja sa Vama i za Vas obavlja potrebne formalnosti i pruža kompletne knjigovodstvene i savetodavne usluge.\nNaše aktivnosti i servis u okviru Pack Premium ponude:\nDomicilijacija – prijavljivanje sedišta Vaše kompanije na prestižnu adresu na Jelisejskim poljima i prijem vaše pošte\nFormalnosti vezane za osnivanje preduzeća – registracija, izvod Kbis, izrada Statuta, Biznis plana, deponovanje osnivačkog kapitala, izrada zahteva za subvencije, zakonske objave itd.\nKnjigovodstvo i poreske obaveze – izrada finansijskih situacija\nBilans i potvrda o završnom računu našeg glavnog računovođe (attestation Expert- Comptable)\nFormalnosti iz radnog prava (platne liste, prijave i socijalni doprinosi)\nBezbedna elektronska razmena dokumenata (GED) : foto jpeg, pdf, WhatsApp, Viber – pristup podacima „on line“ 24/24\nSavetujemo Vas na srpskom i francuskom jeziku, kao što to radimo već više od dvadeset godina sa našim brojnim klijentima srpskog porekla koji posluju u Francuskoj, u sektoru građevinarstva, transporta, ugostiteljstva itd.\nKEYCOST je ponosan što među svojim klijentima ubraja i čuvenu humanitarnu organizaciju “Solidarnost za Kosovo” Arnoa Gujona.\nKontakt : Ivan CONIĆ\n06 27 13 41 07 , 01 77 37 00 80\n„Mi smo agencija pristupačne veličine, želimo da za naše klijente budemo brzi i proaktivni, da kao jedna velika porodica sarađujemo uz obostrano poštovanje i poverenje. Tu smo da našim savetima Vaše poslovanje učinimo bezbednim“\nTagovi: Francuska - keycost


EasyJet – Pokreće nove linije iz Tivta 2021. godine | Serbiaworld\nPoznati su planovi low cost avio kompanije EasyJet za narednu godinu\nLow cost avio kompanija EasyJet planira da pokrene nove linije iz Tivta tokom 2021. godine.\nMada je avio kompanija EasyJet planirala da pokrene liniju Tivat Milano ove godine, ti planovi za ovu godinu su otkazani, ali je low cost avio kompanija potvrdila da će oni biti pomereni za narednu godinu. Na novoj liniji iz Tivta za Milano EasyJet planira da leti dva puta nedeljno u najvećem jeku sezone, tokom juna, jula i avgusta.\nOd letnjeg reda letenja, EasyJet planira i da pokrene liniju Tivat Berlin (od 29. marta 2021. godine), a najavljeno je i da će low cost avio kompanija nastaviti da obavlja letove za Ženevu, London Gatwick i Mančester.\nNa osnovu najavljenog rasporeda, low cost avio kompanija EasyJet će preuzeti peto mesto po broju ponuđenih putničkih mesta na letovima iz i ka Tivtu.\nIstovremeno, britanska avio kompanija je potvrdila da će suspendovati letove ka drugim gradovima regiona kao što su Ljubljana, Pula, Split, Dubrovnik i Zadar. Iako bez zvaničnog saopštenja low cost avio kompanije, stručnjaci očekuju da će deo navedenih linija biti obnovljeno tokom naredne letnje sezone.\nPrethodni tekstSNEG STIŽE BRŽE NEGO ŠTO MISLIMO: Naš poznati klimatolog najavljuje prve pahulje, ali i kakvo nas vreme čeka za Novu godinu\nSledeći tekstDO KADA ĆEMO SE BORITI SA KORONOM: Dr Kuljić otkrila kada možemo očekivati kraj pandemije


Predsednik Buš i generalni sekretar NATO Jap de Hop Shefer o Avganistanu i Kosovu\nAmerički predsednik Džordž Buš i generalni sekretar NATO Jap de Hop Shefer razgovaraće danas i sutra o nizu problematičkih situacija u svetu, uključujući sve komplikovaniji rat u Avganistanu, planove za proširenje Sveroatlantske alijanse, a razmotriće i budućnost Kosova. Dvodnevni razgovori američkog predsednika i prvog čoveka NATO razgovaraće na Bušovom ranču u Krafordu u Teksasu, pri čemu zvaničnici u Vašingtonu najavljuju da će Sjedinjene Američke Države pokušati da ubede saveznike da se ozbiljnije uključe u sukobe sa talibanima u Avganistanu.\nNajveći problem za administraciju predsednika Buša predstavlja činjenica da je u misiji NATO u Avganistanu, glasno najavljenoj kao pokazatelj zajedništva tog saveza, najveći deo tereta operacija pao na pleća SAD, Velike Britanije, Holandije i Kanade, dok Francuzi, Nemci i Italijani drže položaje u mirnim regionima, bez preterane želje da trupe upute bliže položajima talibana.\nIstovremeno, u evropskim prestonicama nezadovoljstvo izazivaju i sve brojnije civilne žrtve akcija NATO. SAD i Velika Britanija su pokrenule medjunarodnu intervenciju u Avanistanu krajem 2001, optužujući tamošnji režuim verskih učenika talibana da pružaju utočište vodji medjunarodne terorističke organizacije Al Kaide, Osami bin Ladenu.


Ovo su razlozi zbog kojih je Srbija pala na listi Svetske banke - Naši u svetu\nObjavljeno 01/11/18 u 09:00\nBEOGRAD – Nedovoljna brzina u dobijanju priključka za struju i izdavanju lokacijskih dozvola, kao i izostanak određenih reformi iz oblasti stečaja, među glavnim su razlozima što je Srbija na Duing biznis listi Svetske banke pala za pet mesta.\n„Tamo gde smo morali da budemo brži i efikasniji i što ćemo sigurno do kraja godine rešiti to je pitanje priključka na električnu energiju. To je moralo da se desi još ranije“, kaže Mihajlović.\n„Sve ovo što sam pomenula i sve što se odnosi na zakone ili podzakonske akte, to mora da bude gotovo do kraja ove godine, i biće gotovo do kraja ove godine“, poručuje Mihajlović.\nMihajlović je novinarima u pauzi skupa koji su organizovali NALED, Svetska banka i Britanska ambasada povodom najnovije Duing biznis liste Svetske banke, rekla da „nismo zadovoljni rezultatom iako smo najbolji u regionu izuzev Makedonije i hocemo da budemo brži i efikasniji“.\n„Upravo kako poboljšavate uslove poslovanja, to znači više investicija, više od 30 otvorenih fabrika, znači i više od 200 miliona evra koliko su investitori uložili, a to znači i rast BDP, poboljsanje uslova i životnog standarda građana“, rekla je Mihajlović.\n„Hoćemo da budemo spremni da naredne godine to vidimo u našem rezultatu. Doći će i do ubrzanja izdavanja lokacijskih uslova, odnosno lokacijskih uslova u Beogradu. To je ono što se, pre svega, meri kada govorimo o građevinskim dozvolama. Sigurna sma da ćemo u tome uspeti. To su oblasti koje moraju da budu brže i efikansije“, kaže Mihajlović.\n„Nadamo se da će napori ministra Antića i njegovog tima, kao i Ministarstva građevinarstva koje je donelo potrebne podzakonske akte, biti evidentirani u sledećem izveštaju, ali ih pozivamo da se ne zaustave na tome“, rekao je Carić.\n„Ideja je da se ide na smanjenje nameta i pojednostavljenje procedura“, rekao je Carić i istakao da je to veoma važno za investitore.\nSrbija se ove godine, među 190 zemalja sveta, nalazi na 48. mestu po lakoći poslovanja u odnosu na 43. mesto u prošlogodišnjem izveštaju, iako joj je povećan ukupan broj bodova po lakoći poslovanja, navodi se u juče objavljenom izveštaju Svetske banke „Doing Busineš 2019: Trening za reformu“.\nOd zemalja sa prostora bivše Jugoslavije ispred Srbije se na „Duing biznis“ listi nalaze Makedonija (10. mesto) i Slovenija (40), dok su iza nas Crna Gora (50), Hrvatska (58) i Bosna i Hercegovini (89).\nDuing listaSvetska bankaZorana Mihajlović\nVozači, opremite se – kazne paprene!\nVučić: Ništa od ordena, srećan sam ako je o tome uopšte razmišljao


Hotelijerstvo – TRS Services\nNasa rešenja za hotele\nIzbor pouzdanih i rešenja sa vrhunskim performansama\nPružite svojim posetiocima kvalitetnu uslugu i iskustvo. Hoteli imaju koristi od naše stručnosti kako bi vam ponudili pouzdana, efikasna rešenja savršeno prilagođena zahtevima vaših kupaca.\nVisokokvalitetna korisnička dobrodošlica, kvalitetna internet veza, brz i jednostavan pristup svim vrstama informacija (vesti, vremenska prognoza…), zabavne usluge (VOD, JUBOX..), usluge na zahtev (budilnik, room servis …).\nGosti danas žele da se osećaju kao kod kuće kada borave u hotelu. Izdvojite se od svojih konkurenata tako što ćete im pružiti pravo iskustvo, poboljšati zadovoljstvo kupaca i zadržati njihovu lojalnost.\nProtel PMS je vrhunsko IT rešenje za poslovanje hotela, tehnološki i po zastupljenosti, lider u Evropi i jedan od 2 globalna lidera. Isprobano i stabilno rešenje, implementirano je u više od 20.000 hotela i objekata, najviše u Evropi, s globalnim ugovorima sa hotelskim lancima.\nProtel poseduje bazu od preko 150 hotela na tržištu Srbije i ex-YU zemalja koje smo uspešno implementirali u prethodnih 6 godina i za koje pružamo tehničku podršku.\nProtel odlikuje odlična 2way integracija sa svim online hotelske rezervacionim sistemima na tržištu i vlastiti booking engine za prodaju soba na hotelskom web site-u (Booking.com, Expedia, Hotels.de, Hotelbeds, Phobs, SiteMinder, TravelClick, Ratetiger, …)\nRešenje odlikuje fleksibilnost, koja ga izdvaja na tržištu, što je posebno vidljivo u podršci i pri formiranju tailor-made funkcionalnosti prema specifičnim zahtevima hotela.\nProtel je potpuno rešenje sa razvijenim i sertifikovanim interfejsima (preko 1.000) ka drugim softverskim i hardverskim sistemima u hotelu, a koji se mogu instalirati prema potrebi pojedinog hotela (F&B, računovodstvo, CRM, Wellness&SPA, Revenue management, BMS, kontrola pristupa, PBX, IPTV, WiFi itd.)\nNetwork i WI-FI\nOsigurajte maksimalnu pokrivenost, uvek stabilna propusnost, upravljajte svojim korisnicima, odvojite klijente i zaposlene stvaranjem posebnih mreža.\nPotpuno fleksibilna telefonska rešenja koja se lako integrišu s vašom trenutnom arhitekturom, PMS-om, poboljšavaju udobnost vaših klijenata i efikasnost vaših zaposlenih.\n+ niz funkcija posvećenih hotelskom okruženju: budilnik, direktno biranje, room servis …\nOdaberite TV pakete po jeziku, žanru + VOD (video na zahtev) ili sastavite svoju ponudu prema svojoj klijenteli.\nIskoristite dodatne usluge kao što su: personalizovani pozdrav (personalizovana poruka pri uključenju televizora), poruke (slanje poruka direktno na televizijskom ekranu), chromecast …


„Gasprom“ obustavio isporuke gasa preko gasovoda „Jamal-Evropa“ - 22.12.2021, Sputnik Srbija\n„Gasprom“ obustavio isporuke gasa preko gasovoda „Jamal-Evropa“\n„Gasprom“ nije rezervisao kapacitete za tranzit prirodnog gasa gasovoda „Jamal-Evropa“ za danas ni za vreme regularnih, ni dodatnih aukcija, pokazuju podaci... 22.12.2021, Sputnik Srbija\nKompanija nastavlja da smanjuje rezervacije za tranzit kroz Poljsku. Kako se navodi, za petak je kupila 27 miliona kubnih metara, za subotu - 5,2 miliona, za nedelju - 4,2 miliona, za ponedeljak - 3,8 miliona od raspoloživih 89,1 miliona, a za utorak nije rezervisala ništa. Pre toga u decembru, „Gasprom“ je rezervisao po 31,4 miliona kubnih metara, dok su nekih dana korišćene samo dodatne aukcije i kratkoročno dnevno planiranje na nekoliko sati.Istovremeno, poljske vlasti optužile su „Gasprom“ da vrši pritisak na Nemačku i Evropsku komisiju u pogledu puštanja u rad gasovoda „Severni tok 2“. „Rusi su ograničili isporuke gasa primaocima u Zapadnoj Evropi. Oni su ograničili na minimalni nivo dugoročne ugovore. Istovremeno, ne šalju gas koji je potreban primaocima u Evropi iznad minimalnih ugovornih isporuka, što je izazvalo ekstreman, nagli rast cena te sirovine“, izjavio je ovlašćeni predstavnik poljske vlade za stratešku energetsku infrastrukturu Pjotr Naimski za Poljski radio, ocenjujući to kao oblik pritiska na Berlin i EK.Podsetimo, u utorak je obustavljen fizički protok gasa ka Nemačkoj kroz gasovod „Jamal-Evropa“.Istog dana je, prema podacima sa londonske berze „ICE“, cena gasa u Evropi prešla novu „okruglu“ psihološku granicu od 2.000 dolara za hiljadu kubnih metara.Transnacionalni gasovod „Jamal-Evropa“ prolazi teritorijom četiri zemlje – Rusije, Belorusije, Poljske i Nemačke. Projektni kapacitet cevi je 32,9 milijardi kubnih metara gasa godišnje.\nsvet, ekonomija, rusija, energetika, gas\n07:31 22.12.2021 (Osveženo: 10:20 22.12.2021)\n„Gasprom“ nije rezervisao kapacitete za tranzit prirodnog gasa gasovoda „Jamal-Evropa“ za danas ni za vreme regularnih, ni dodatnih aukcija, pokazuju podaci „GSA Platform“.\nKompanija nastavlja da smanjuje rezervacije za tranzit kroz Poljsku.\nKako se navodi, za petak je kupila 27 miliona kubnih metara, za subotu - 5,2 miliona, za nedelju - 4,2 miliona, za ponedeljak - 3,8 miliona od raspoloživih 89,1 miliona, a za utorak nije rezervisala ništa. Pre toga u decembru, „Gasprom“ je rezervisao po 31,4 miliona kubnih metara, dok su nekih dana korišćene samo dodatne aukcije i kratkoročno dnevno planiranje na nekoliko sati.\nIstovremeno, poljske vlasti optužile su „Gasprom“ da vrši pritisak na Nemačku i Evropsku komisiju u pogledu puštanja u rad gasovoda „Severni tok 2“.\n„Rusi su ograničili isporuke gasa primaocima u Zapadnoj Evropi. Oni su ograničili na minimalni nivo dugoročne ugovore. Istovremeno, ne šalju gas koji je potreban primaocima u Evropi iznad minimalnih ugovornih isporuka, što je izazvalo ekstreman, nagli rast cena te sirovine“, izjavio je ovlašćeni predstavnik poljske vlade za stratešku energetsku infrastrukturu Pjotr Naimski za Poljski radio, ocenjujući to kao oblik pritiska na Berlin i EK.\nPodsetimo, u utorak je obustavljen fizički protok gasa ka Nemačkoj kroz gasovod „Jamal-Evropa“.\nIstog dana je, prema podacima sa londonske berze „ICE“, cena gasa u Evropi prešla novu „okruglu“ psihološku granicu od 2.000 dolara za hiljadu kubnih metara.\nTransnacionalni gasovod „Jamal-Evropa“ prolazi teritorijom četiri zemlje – Rusije, Belorusije, Poljske i Nemačke. Projektni kapacitet cevi je 32,9 milijardi kubnih metara gasa godišnje.\nCena gasa u Evropi divlja, obustavljene isporuke ruskog gasa do Nemačke kroz gasovod „Jamal-Evropa“\n21 Decembar 2021, 09:59